Ur filierenn gelc’h evit adimplijout ar c’hregin istr e Breizh ! · Région Bretagne\nDegemer > Hor c’heleier > Ur filierenn gelc’h evit adimplijout ar c’hregin istr e Breizh !\nUr filierenn gelc’h evit adimplijout ar c’hregin istr e Breizh !\n29 Mezheven 2021\nEus dastum kregin istr betek fardañ produioù diwar poultr kregin (lunedeier, pentur, gwer…) : sed aze istor ur filierenn hag a zo bet lañset en ur c’hornad ma vez savet istr er Mor-Bihan, a-drugarez d’ur strollad maouezed ha gwazed youl ganto hag o deus komprenet e oa talvoudus lakaat al lastez da vezañ un danvez. Kontet eo an istor a-bezh gant ur video.\nAr c’hementad lastez bep bloaz e Breizh diwar istrerezh !\nNiver an istrerien, koulz re vras ha re vihan, a gemer perzh en afer\nAr skoazell roet gant ar Rannvro d’ar gevredigezh Perlucine evit lañsañ ar filierenn-mañ\nGouzout a raec’h se ? Diwar sevel istr e vez produet 600 tonennad lastez bep bloaz e Breizh ! Ne oa filierenn ebet avat evit dastum ha tretañ ar c’hregin istr. Lañset eo bet ar gevredigezh Pelistrenn (Perlucine da gentañ) gant ur geodedourez abalamour da sevel ur filierenn evit adimplijout ar c’hregin istr a zo talvoudus evit ar maen-raz a zo enno. Goude-se ez eus bet obererien lec’hel mennet. N’anavezent ket an eil re ar re all met soñjal a raent da vat e oa talvoudus raktres « Perlucine » diazezet war an ekonomiezh-kelc’h : treuzfurmiñ lastez ur vro saverien istr en un danvez hag a vo implijet evit fardañ produioù nevez. Evel-se e oa bet savet ar filierenn lec’hel war-dro ar c’hregin istr en ur c’hornad ma ya pep oberer da vezañ lodek er chadenn : un obererezh ekonomiezh-kelc’h gwriziennet mat e Breizh.\nUr chadenn diouzh ment ur c’hornad\nEn ur penn eus ar chadenn, istrerien hag a fell dezho tretañ o lastez. Er penn all, al labouradeg vihan e Kervelerin, lec’h ma oa bet savet un doare da fardañ poultr kregin istr da vezañ implijet gant embregerezhioù bihan e Breizh evit produiñ traoù a bep seurt (lunedeier, liv, gwer, gwezeladoù…). Etre an daou benn-se : ar gevredigezh Perlistrenn a vez oc’h ober al liamm. Kement-se e Su Breizh, lec’h m’eo stank ar stalioù istrerezh : Kumuniezh-kumunioù Gwareg Su Breizh ha kumunioù Ambon ha Damgan.\nMickaël Tanguy, Istrer\nTretañ e lastez, un dra a bouez evit gwareziñ ur mor hag a laka ac’hanomp da vevañ !\nSoursiet e oa e dad gant al lastez dija, pa oa saver istr araozañ tregont vloaz zo. Dibabet en deus Mickaël Tanguy, deuet da vezañ istrer eñ ivez er Mor-Bihan, labourat diouzh an doareoù biologel. Fellout a ra dezhañ gwareziñ un endro, ar mor, hag a ya d’ober e venveg labour. Kontañ a ra perak e oa fellet dehañ kemer perzh er raktres kaer gant Perlucine evit adimplijout ar c’hregin, asambles gant istrerien all eus poellgor rannvroel ar c’hreginerezh e Kreizteiz Breizh.\nMartine Lu, renerez labouradeg Kervelerin\nPoultr istr, ur raktres K & D evit adimplijout danvez ar c’hregin\nBep bloaz e vez dastumet miliadoù a gregin istr gant labouradeg vihan Kervelerin digant an istrerien evit fardañ poultr fin hag a vez implijet goude-se evit produiñ gwezeladoù, lunedeier, pentur, plastik bevzispennadus… Adalek al labour K & D (klask ha diorren) evit kavout an doare da fardañ ar poultr-se asambles gant skol-veur Kreisteiz Breizh betek klask kevelerien evit ober ar produioù peuraozet, e tispleg Martine Lu penaos e oa bet savet ar raktres. Un dra a vroude an dud : ar c’hoant « d’ober traoù asambles » evit implijout danvez ar c’hregin e Breizh.\nPascal Mangin, prezidant ar gevredigezh Perlistrenn\nDiorren ur raktres ekonomiezh-kelc’h diouzh ment ur c’hornad\nSoñj en deus Pascal Mangin, prezidant ar gevredigezh Perlistrenn (Perlucine da gentañ), p’en doa gwelet pegen stank e oa ar c’hregin istr war an aodoù er Mor-Bihan. Kontañ a ra deomp mareoù kentañ ar « raktres tiriad » a zo deuet diwar se : ur « raktres evit gwareziñ an danvezioù hag a ra deomp soñjal e reomp traoù talvoudus », emezañ e berr gomzoù. Diwar vremañ ez eus un daou-ugent bennak a broduerien, re vras ha re vihan, e-barzh ar jeu, asambles gant un triad : poellgor rannvroel ar c’hreginerezh, ar gevredigezh Perlistrenn ha labouradeg Kervelerin. Dav e oa aozañ ar mod digoust da zastum al lastez diwar gregin digant an istrerien abalamour da bourchas danvez krai prizius d’al labouradeg.\nPetra eo an ekonomiezh-kelc’h ?\nEr c’hontrol d’an doare produiñ ha beveziñ linennel a vez peurvuiañ hiziv an deiz, « Tennañ, produiñ, teuler » (diazezet war ar beveziñ traoù hag energiezh a ra d’an danvezioù mont da hesk), eo diazezet an ekonomiezh-kelc’h war ur patrom ekonomikel padus, lec’hel ha vertuzus.\nAr pezh a reomp evit an ekonomiezh-kelc’h e Breizh


Filierenn niverel - Kemper Breizh Izel (BR)\nDegemer Embreger en tolpad-kêrioù Filierennoù gwellentez Filierenn niverel\nAn niverel, evit ur gumuniezh er penn a-raok hag a sach an dud\nAr servijoù niverel zo ul lodenn eus hor buhez pemdez. Ganto e c’hall an embregerezhioù hag ar servijoù publik mont en-dro evel zo dleet, ha sikour a reont ar broioù da chom e-barzh ar jeu. Evit kalz embregerezhioù, paneve bezañ kevreet dre uhelgas pe kas uhel-kenañ zoken, ne c’haller ket chom, sachañ pratikoù ha respont buan d’an ezhommoù.\nGouzout a reomp mat e Kemper Breizh Izel ez eo kement-se eus ar pep pouezusañ evit kempenn ar vro ha reiñ lañs d’an ekonomiezh, se zo kaoz hon doa gwelet abred-tre pelec’h e oa ar mankoù e-keñver an uhelgas amañ ha divizet hon eus lakaat argant e-barzh an afer.\nE 2006 e oa bet lañset ar raktres Hermineo, a zo ur rouedad publik evit degas an uhelgas d’an holl, abalamour da gaout fin gant ar frailh niverel e Kemper Breizh Izel.\nKemper Breizh Izel he deus fiziet e Axione al labour evit krouiñ ar rouedad Hermineo ha lakaat anezhañ da vont en-dro da-geñver un dileurierezh servij publik e-pad 15 vloaz. Evit merañ ar rouedad eo bet krouet Kemper Breizh Izel Télécom gant Axione. Staliet eo e Krec’h Gwenn.\nGant ar Stad ez eus bet komprenet mat ivez pegen pouezus eo evit ar vro. Ret eo gwellaat an traoù en takadoù gwenn ha gris (lec’h na c’haller ket, pe nebeut-tre, kevreañ dre uhelgas) war ar maez ha sikour an obererien brevez da lakaat argant en takadoù e kêr.\nDa-heul ur Galv da ziskouez e youl da bostañ (AMII) a-berzh ar Stad, ez eus bet embannet gant an embregerezh Orange e felle dezhi degas gwiennoù optikel betek ti an dud er c’hêrioù pennañ e Frañs ac’hann da 2020, en o zouez an 8 kumun a ya d’ober Kemper Breizh Izel.\nGant ar strollegezh ez eus bet diazezet ur c’henemglev ambroug d’an traoù da vezañ graet en unvaniezh etre an holl.\nEn em harpañ a ra kumunioù Kemper Breizh Izel, diwar vremañ, war daou oberer meur evit degas servijoù dre gas uhel-kenañ en un doare kempouez war o zakad, hag evit kaout fin gant ar frailh niverel :\nKemper Breizh Izel Telecom gant ar rouedad Hermineo,\nOrange gant he raktres evit degas gwiennoù optikel betek ti an dud.\nRouedad Hermineo lañset gant ar servij publik : uhelgas evit an holl\nPal ar rouedad Hermineo eo degas servijoù niverel dre uhelgas pe kas uhel-kenañ betek 100 % eus an tiez en 8 kumun a ya d’ober Kemper Breizh Izel, memes an tiez n’int evit resev an ADSL, ha dre ar c’has uhel-kenañ gant gwiennoù optikel d’an embregerezhioù a c’houlenn.\nPetra a vez degaset ouzhpenn gant an obererezh publik ?\ngallout a ra an holl, forzh pelec’h e vefent, resev ar servijoù niverel\nlakaat kevezerezh dre ar rouedadoù, ar pezh en deus lakaet ar prizioù da zigreskiñ da vat evit an embregerezhioù.\nPalioù Hermineo ?\nGoleiñ 100 % eus ar gumuniezh ha kaout fin gant ar frailh niverel\nBezañ e-barzh ar jeu bepred, hag evit se degas servijoù uhel e-keñver pellgehentiñ da embregerezhioù ar gumuniezh, abalamour da reiñ lañs d’an ekonomiezh\nKevezerezh, gant ur rouedad digor d’an holl obererien war ar pellgehentiñ, obererien ar vro hag all\nGant ar rouedad-se e c’haller :\nkinnig servijoù niverel nevezus ha dedennus d’an embregerezhioù\ndegas an uhelgas d’an holl dud\nkinnig servijoù nevez d’an dud, da skouer staliañ ar c’has uhel-kenañ er stalioù deskadurezh hag el lec’hioù publik pennañ meret gant Kemper Breizh Izel\nHermineo dre ar sifroù\n130 kilometrad gwiennoù optikel\n11 NRA (kreizennoù pellgomz) distrollet\n3 200 ti kevreet ouzh Hermineo evit kaout an ADSL\n170 ti kevreet dre uhelgas gant WiMax ha lorelloù\n100 % eus an tachennoù obererezh zo deservijet gant Hermineo\n450 embregerezh a labour gant Hermineo\nDarempred : Kemper Breizh Izel Telecom, Savadur « Ar Forom », 2 straed Félix an Danteg, 29000 Kemper. Pgz 02 98 64 48 99\nStaliañ gwiennoù optikel gant Orange\nGouestlet he deus Orange, d’ar Stad ha d’ar strollegezhioù, sevel ur rouedad prevez evit staliañ gwiennoù optikel ha goleiñ ar c’hêrioù pennañ, Kemper Breizh Izel en o zouez.\nKrog eo Kemper Breizh Izel da gendivizout ha da genlabourat gant Orange, abalamour d’an embregerezh-se da astenn o rouedad gwiennoù optikel nevez war an tachennoù lec’h n’eo ket en em gavet an uhelgas c’hoazh pe en un doare distank.\nPiv a c’hall bezañ kevreet ?\nKroget he doa Orange gant al labourioù evit staliañ ar gwiennoù optikel e deroù 2014. Ur pezh labour eo ha gant se e vo kaset da benn tamm-ha-tamm betek 2020.\nEvit gouzout e peseurt tachennoù e vo staliet ar gwiennoù optikel, kit da welet al lec’hienn Internet lakaet enlinenn gant Orange\nha sellit ouzh kartenn an tachennoù goloet gant FTTH e Frañs.\nGwiennoù optikel, d’ober petra ?\nAr gwiennoù optikel zo neud gwer gant ur gouhin en-dro dezho, hag a laka ar gouloù da dremen. Eus ar c’hentañ eo an deknologiezh-se evit treuzkas roadennoù niverel. Gant an ADSL (an uhelgas dre ar rouedad kouevr) o doa gallet ur bern tiegezhioù ober ur pezh pazenn war-raok pa oa bet digoret dezho e-giz-se, da skouer, kinnigoù « triple play » (Internet, pellgomz, skinwel).\nGant ar gwiennoù a zo efedusoc’h, eo cheñchet buhez ar « wiaderien » pa’z eo kalz uheloc’h ar c’has eget hini an ADSL :\npellgargañ luc’hskeudennoù, videoioù ha dielloù all a reer ken prim ha tra,\ngallout a reer resev servijoù evel ar skinwel despizadur uhel,\ngallout a reer bezañ kevreet ouzh Internet dre meur a venveg war ar memes tro : pellgomzerioù hezoug, tablezennoù, urzhiataerioù… Ha kement-se gant ur c’houmanant hepken.\nGant ar gwiennoù ne ya ket ar sinal war wanaat morse.


Pajenn:Riou - Troiou-kamm Alanig al louarn I.djvu/41 - Wikimammenn\nPajenn:Riou - Troiou-kamm Alanig al louarn I.djvu/41\nvefe lakaet d’ar maro, o dije moarvat levenez vras en o c’halon. Met me a lavar : an dra-se n’eo ket mat. Pe eo kablus va eontr pe n’eo ket, diaes a-walc’h eo d’imp gouzout. Heñ a zo o veva du-se ha ni a zo o veva amañ. An holl droiou-kamm a vez taolet bremañ war gein Alanig. Nemet eun dra a zo dleet : a-raok laza unan bennak, pe dre an tan, pe dre an dour, pe dre ar groug, dleet eo barn anezañ a-raok. Hag, evit ma vo barnet dirak ho lez-varn, galvit anezañ evit an trede gwech. Ma ne zeu ket en taol-mañ, neuze en devo dellezet ar moug hag ar groug.\n« Deut oun, va eontr, da lavarout d’eoc’h dont da Iez-varn ar roue da zislavarout an enebourien a damall d’eoc’h kement a dorfedou. Diou wech oc’h bet galvet da zont, ha n’oc’h ket deut. Gwelloc’h e vefe d’eoc’h dont en taol-mañ ganin. Dalea a goustfe ker.\nAdtapet diwar « https://br.wikisource.org/w/index.php?title=Pajenn:Riou_-_Troiou-kamm_Alanig_al_louarn_I.djvu/41&oldid=143411 »


Journal de Renaud Camus, mercredi 27 février 2019\ncréée le mardi 26 février 2019, 12 h 47\nmodifiée le mercredi 27 février 2019, 23 h 06Plieux, mercredi 27 février 2019, sept heures et demie du soir. Il y a en moi un curieux attachement foncier au réalisme — ce doit être la ~~~~~~~, ~~~ ~~~ ~~~~~~ ~~~~ s’obstine.\nAinsi ~~~~~ ~~~~~~~~~~~ ~~~~~~~~~~, ~~~~ ~~~~~ ~~~ ~~~~ ~~’~~~~~~, pour ma part, ~~~ ~~~~ ~~~~~~ ~~~~~~~~~~ ~~’~~~~~~~~~~~~ ~~~~~~~~~~~, ~~~ film Patton, ~~~ ~~~~~~~~~ ~~~~~~~~~~, ~~~~~ ~~~~~~~ ~~~~~~ ~~~~~ ~~~ ~~~~~ ~~~ ~~~~~~~~. ~~~ ~~~~~ ~~~~~ ~~~~~~~~~ ~~~’~~~ ~~’~~~~~ ~~~~~~~~ ~~’~~~ classique du cinéma, ~~~ ~~~~~ ~~~~ ~~~’~~~ ~~ ~~~~ ~~~~~~~~~~ ~~~~~~~~ ~~~~ ~~~ ~~~~~~~~~. ~~~ ~~ ~~ ~~~~~~~ ~~~~ ~~~ ~~’~~~~~ ~~~~~~ ~~~~ ~~~~~~ ~~~ ~~~~~~~, ~~~~~ ~~~ ~~~~~~ ~~~~~~~~ que mon manque ~~’~~~~~~~~ ~~ ~~~~ ~~~~~~ ~~~~~~~~~ ~~~ ~~~~~, ~~~’~~~ ~~ ~~~~ ~~~~~~~ ~~~ ~~~~~~~~ ; ~~~ ~~~~ ~~’~~~~~~~~ ~~ ~~ ~~~ ~~~~~~~ ~~~ ~~~~~~~~ ~~~~~~~~~~~~~~~ ~~’~~~~~~~~ ~~~ ~~~~~, ~~~ Sicile, la Normandie ~~~ ~~~~~ ~~~~ ~~~~~~~~~ ~~~ ~~~~~~~~~. ~~~ ~~~~~ ~~~~~~~ ~~~ ~~~ ~~~~~~~ ~~~ ~~~~~~-~~~~~~~~~~, ~~~~ ~~’~~~~ ~~~~~ ~~~~~~~~~, ~~~~~ ~~~ ~~~~~~~~~ ~~~~~ ~~~ ~~~~~~~ ~~~~~~~~~~~~ ~~~ ~~~~~ la préfecture d’Ajaccio. ~~~~~~~~ ~~’~~~~ ~~~ ~~~~~~~~, ~~~~ ~~~~~~ ~~~ ~~~~~~~. ~~~~ ~~~~~ ~~~~ ~~~~~~~~ ~~~~~~~~, ~~~ ~~~~~~~~~~ ~~~~ ~~~~~~, ~~~~~ ~~~~~~ ~~~~~~ ~~~ ~~~ ~~~~~~ ~~~~~ ~~’~~~~~~. ~~~ ~~’~~ crois pas. C’est ~~~~~~ ~~~~~ ~~~~ ~~~~~~ ~~~~~~~~~~~, ~~~~~~~~ ~~~ ~~~~~ ~~~ ~~’~~~~~, ~~~~ ~~~~~~~~~~~~~ ~~~~~~~~ ~~~ ~~~~~~~ ~~~ ~~~~ ~~~~~~~~~ ~~~ ~~~’~~~~~~~~~~ ~~’~~~~~~ ~~~~~ ~~~~ ~~~~~~~~~ ~~~ ~~~~~~~ ~~~~~ la France y ~~~~~~~~~ ~~~~ ~~~~~~~~~ ~~~~~~~~~ ~~~ ~~~~~~~~~. ~~’~~~~~~~~~, ~~~ ~~~~~~ ~~~~~~~~~, ~~~ ~~~~~~ ~~~~ ~~’~~~~ ~~~~~~~~~ ~~~~ ~~~~~~~ ~~~ ~~~~~~~ ~~~~ ~~~~~~~, ~~~~~~ ~~~ ~~~~~~~ — ~~’~~~~~~ ~~’~~~ tire un peu ~~~~~~, ~~~~~~ ~~~~ ~~’~~~~~~~~~~~ ~~~~ ~~~ ~~~~ ~~~~~~~~ ~~~~~ —, ~~~~~ ~~~~ ~~~~~~~~~ ~~~ ~~~~ ~~~~~~ ~~~~ ~~~ ~~~~~ ~~~~ ~~~~~ ~~~ ~~~~~ ~~~~~~~. ~~~~ ~~~~~ ~~’~~~~ Mme Bovary hollywoodienne ? Japonaise, ~~’~~~~ ~~~~~~ ~~~~~~~, ~~~~~~ ~~~’~~~~~ ~~’~~~~~~~ ~~~~ ~~’~~~~~ française.\nMême ~~~~~ ~~’~~~~ ~~~~~~~~ ~~~ ~~~~~ ~~~~~~~~~~, ~~~ ~~’~~~~ ~~~~~~~~~~~~~ ~~~~~ ~~~~~, ~~~~~ ~~~ ~~~~~, que Le ~~~~~~~~~~ ~~ la rose, un ~~~ ~~~~ ~~~~~~~ ~~~~~~~~~, ~~~ ~~~~~~~~~~~ ~~~~~ ~~~~~ ~~~~~~~~~ ~~~~~~~ ~~~ ~~~~~~~~~ ~~~~~~ ~~~~~~~~~~~ ~~~~ ~~~ ~~~~~~ ~~~~~~, ~~~ ~~~~ ~~~~ ~~~~ ~~~~~~~~~~. ~~~~~~~~~~~~~ ~~~ ~~’~~ ~~~~~~~~~~ rien, sans doute, ~~~ ~~~~~~~ ; ~~~~~ ~~~~~~~~~~~~~, ~~~ ~~~~~~~~~~~~~~~~~~, ~~~ ~~~~~~~~~~~ ~~~ ~~~ ~~~~~~~~~~ ~~~~~~~ ~~~~~ ~~~~~ ~~~~~~~~~~~~~, ~~ ~~~~ ~~~~~, ~~ ~~~~ ~~~~~~~~~, ~~~ ~~~ ~~~~~~~~~~ ~~~~ ~~~ ~~~~~~~ pour une jeune ~~~~~~ ~~~ ~~~~ ~~~~ ~~’~~~~~~ ~~~~ ~~~~ ~~~~~~~~ ~~~~~~~ ~~~~~~~~ ~~~~~ ~~’~~~~~~~~~ ~~~ ~~~~~ ~~’~~~~~~ ~~~ ~~~~~, ~~~ ~~~~ ~~~~~~ ~~~~~~~~~~ ~~~~ ~~~ ~~~~~~~~~~~~. ~~~ ~~~~~ ~~~~~ que la référence ~~~~~~~~ ~~~~~~~~ ~~~~~ ~~~~~ ~~~~~~~~~~, ~~~ ~~~ ~~~~~ ~~~~ ~~~~~~ ~~’~~~~~~~~~~~~~ ~~~~~~~~, ~~~ ~~~~~ ~~~~~~ ~~’~~~~~~~~~~~~~ ~~~~~ ~~~~~~ — ~~~ ~~~~~ ~~’~~~~ ~~~ ~~~~~~~~ 1910, ~~~~ ~~~ passe pas.\nCe que ~~~~~~~ ~~~~~~~~ les films ~~~ goules, ~~~ ~~~’~~~ ~~~~~~, ~~~ ~~’~~~~~~~~~~~~ ~~~~ ~~~~ ~~~~~~ ~~~~~~~~. ~~~~~~ ~~~ ~~~~~~~ ~~~~ ~~~ ~~~~~~~~ ~~~~~~ ~~~~~~~~~~~, ~~~ ~~~ ~~~~, ~~~ ~~~ m’éloigne sans regret. L’heroic fantasy a ~~~~ ~~~~ ~~~ ~~~~~ effet, Game ~~~ Thrones compris. ~~~ ~~~~~~~~ ~~~~ ~~~~~~~~. ~~~~ ~~~’~~~ ~~~ ~~~~~ ~~~~~ ~~ ~~~~~~~, ~~~ décroche.\nMême ~~~ ~~~~~~~~~, ~~’~~~~~~ ~~~~~~ ~~~ faible pour l’abstraction ~~~ ~~’~~~ ~~~~~~ ~~~~ ~~~~~~~~~~~~ ~~~~~~~~ ~~~~~~, ~~~ ~~~~~~~, ~~~ ~~~~~~~, ~~~ ~~~~~~~~. ~~~ ~~’~~~~ ~~~~ ~~~ ~~~~ ~~~~~ ~~~~~~~, ~~~~~~~ ; ~~~~~ ~~~~~ ~~~~~~~ ~~~ ~~~~~~ ~~~~ reconnaître Dieu, ou ~~’~~~~~~~~, ~~~ ~~~ ~~~~~~~~, ~~~~~ ~~~~ ~~~~~~~~~~ ~~~~~~~~~.\nvoir l’entrée du mercredi 27 février 2019 et son image dans Le Jour ni l’Heure


Stumm eus an 12 Meu 2007 da 09:24\n45 okted ouzhpennet , 14 vloaz zo\nun tammig kempenn\nStumm eus an 12 Meu 2007 da 08:37 (kemmañ)\nStumm eus an 12 Meu 2007 da 09:24 (kemmañ) (dizober)\n(un tammig kempenn)\n[[Image:Murder Aegisthus Louvre K320.jpg|thumb|right|250px|Aigistos lazhet gant [[Orestes]] ha [[Pilades]], [[oinokoe]] [[apulia]]n he zresadennoù ruz, IVe kantved kent J.-K., [[Mirdi al Louvre]]]]\nEr vitologiezh c'hresian, Aigistos (en [[henc'hresianeg]] Αἴγισθος, ''Aigisthos''<ref>(diwar ''aigos'', « gavr » en gresianeg)</ref>) a oa ar mab en doa bet [[Tiestes]] hagdigant e verc'h [[Pelopea]], eus tiegezh an [[Atreided]].\n== MojennAr vojenn ==\n[[Pelopea]], a oa bet gwallet gant he zad [[Tiestes]], a c'hanas anezhañhe mab Aigistos. Dilezel anezhañ a reas anezhañ war-lerc'h, gant ar vezh. Adkavet e voe gant mesaerien givri ha roet gante da [[Atreus]], roue [[Argos]] ha [[Mikene]], e eontr. Savet e voe gant hemañ evel e vab hep goût piv e oa.\nAn urzh a roas Atreus dezhañ da lazhañ Tiestes (e dadtad ha breur AtreusAigistos war un dro). Koulskoude, dres d'ar mare ma oa o vont da zrouklazhañ anezhañ e anavezas e dad. asamblesAsambles e vuntront Atreus kentha kemer e blaslec'h hag e garg.\nDiwezhatoc'h, [[Agamemnon]], hêr reizh an tron, a ro lamm da Diestes. Espern a ra buhez Aigistos avat. Tennañ a ra hemañ e vad eus dilec'h agamemnonAgamemnon da [[brezel Troia|vrezel Troia]] evit desev e vaouez, ar rouanez [[KklitaimnestraKlitaimnestra]]. Lazhañ a reont ar roue goude e zistro ha ren a reont war ar vro e-pad seizh vloaz kent bezañ muntret d'o zro gant [[Orestes]], mab [[Agamemnon]], bountet gant e c'hoar [[Elektra (Atride)|Elektra]].\nAdtapet diwar « https://br.wikipedia.org/wiki/Dibar:MobileDiff/132709 »


Degemer al lec’hienn > C’hoariva > Keloù > Emvod bras evit rouedad C’hoariva\nDivizet eo bet gant kevredigezh C’hoariva aozañ un dibenn sizhun evit prederiañ war ar c’hoariva ha war rouedad ar strolladoù c’hoariva. Céline Soun eus strollad La Obra a sikouro evit kas da benn an emgav pouezus-mañ. Eskemmet e vo war meur a zem : palioù ar rouedad hiziv an deiz, e zazont, an treuzkas, ar c’hoariva evit ha gant ar yaouankiz, an divyezhegezh, ar stummoù c’hoariva hag all... Peadra da labourat eta !\nPlijadur hor bo da zegemer Francis Favereau d’ar Sadorn adalek 2e30 g.m. evit ur brezegenn digor d’an holl war ar c’hoariva e brezhoneg.


tammou berr – Un digarez de skriù Brezhoneg\nO kemer an eil evit egile\nNevez zo e oa kredet d’ur jogger bout gwelet ur babig disliv astennet war al letonenn en ur park er karter Queens e New York.\nHag-eñ o c’halv ar Polis ha setu deuet dousennoù polised-kêr war al lerc’h. Hag int n’o doa kavet lamm galon ebet gant ar c’hrouadur. Galvet ganto neuze ar skipailhoù a ra war dro an torfedoù.\nEn tu all da ziv eurvezh war-lerc’h e vo gwelet ganto o doa kemeret ur verc’hodenn evit ur babig.\nPenaos e c’haller faziañ evel-se? Tud zo a lar en doa kroget an teknikourien gant o labour pell a-walc’h eus ar verc’hodenn ha tostaet tamm ha tamm. Pa oent en he c’hichenn hepken e oa bet gwelet ar wirionez ganto.\nDiaes eo memestra krediñ e c’hall an dud kavout hañval kroc’hen un den hag hini ur verc’hoden.\nHa padal un dra heñvel ha kentrel war un dro zo bet erru ganin, bloavezhioù zo, da geñver un darvoud gwall drist.\nEr c’hoad tost d’hon ti e oan o pourmen gant ma c’hiez. Hag hi o redek dirakon a-greiz-holl. Ha me war he lerc’h ha kroget enni pa oa dindan skeiñ ouzh un dra astennet war an douar. Stumm un den a oa dezhañ. Heñvel-mik e oa ouzh ar jakoù a weler er rakstalioù gwilhad. Diwisk ha divlev. Roudoù tan a oa tro dro hag ur bidon esañs. Ur skingomzer. Un arvest leurennet a grede din gwelet.\nNeuze e welis kontron o tont stank. War c’horf ar paour kezh den, a-liv ganto, n’em boa ket gwelet anezho.\nSetu galvet ar jandarmed ganin.\nD’enderv e teuio daou ensellerien-polis eus Versailles d’am goulennata.\nTri deiz war-lerc’h e skingomzo din ur jandarm yaouank em boa en em gavet gantañ war lec’h an darvoud trist-se. Ur plac’h yaouank an hini he doa en em distrujet. “Ar re a ra mod-se a fell dezho tremen hep c’huitaat war o zaol.” emezañ din.\nEvezhiadenn 28. Even 2019 27. Gouere 2019 yann a\nIliz Veur Roskilde\nLuc’hskeudenn vrasaet : Af CucombreLibre from New York, NY, USA – Roskilde Cathedral, Denmark,\nE Bazilikenn Sant Denez e oa beziet roueed Bro-C’hall. Ha meur a roue Breizh-Veur zo e Westminster Abbey. E Bro Danmark ez eo lakaet relegoù roueed ar vro en Iliz-Veur Roskilde abaoe ar pemzekvet kantved.\nAr rouanez a-vremañ, Margrete II, 78 vloaz dezhi, he deus dija lakaet sevel he bez. Un oberenn arz a-vremañ eo.\nDiskouezet e oa bet pa oa bet savet ha kuzhet da c’houde. War wel e vo adarre pa vo beziet ar rouanez. Da Santez Bered eus Bro Sued eo gouestlet ar chapel emañ enni. Genidig eus Bro Sued e oa mamm ar rouanez.\nHenri de Montpezat, he fried genidig eus Bro C’hall, aet da anaon bloaz zo pe war-dro, n’en deus ket vennet bezañ lakaet e-kichen e wreg. Kavout a rae diaes bezañ chomet prins kenseurt pa en doa c’hoant bras da vezañ anvet da roue kenseurt. Luduet eo bet e gorf, hervez e c’hoant, ha strewet al ludu er mor.\nTangwallet en doa un tamm eus an Iliz Veur, 51 vloaz zo. Hañval a ra an tan-gwall hini zo bet en Itron Varia Baris : devet un tamm eus an toenn hag eus ar framm, hag ivez ar gorzenn : sellit amañ. Ne oa ket bet ken bras ar gwalloù memestra. Gwasoc’h e oa bet un tan-gwall a oa bet e krenn-amzer. Devet e oa bet an iliz a-bezh.\nEvezhiadenn 13. Even 2019 yann a\nEmañ deiz votadeg Europa o tostaat. Ha me o vont da Vro Danmark bep bloaz d’ar mare-mañ. Ar wech all e oan chomet hep mouezhiañ. Un tammig nec’het en em gaven. E soñj e oan bet da c’haloudegañ unan bennak mes ne ouien ket piou.\nEr bloaz-mañ e kred din ez eo sañsuploc’h an traoù. Ha me o lenn n’em boa nemet lakaat ma añv war lec’hienn ar parti e oan e soñj mouezhian evitañ. Neuze e vefe kavet unan bennak a vefe roet degemenn dezhañ da vouezhiañ em lec’h.\nPa oa kavet an den, setu-me o lakaat e zoareoù ha ma re war ar folenn paper-mañ ha mont ganti d’an ti-polis. Eeun a-walc’h a-benn ar fin.\nEvezhiadenn 10. Mae 2019 yann a\nEvel-se e vo troet a-feson, e-michans an dro lavar saoznek : “stay sharp”. An anv-se zo bet roet gant Fiskars da unan eus o zouzerezioù geot dre zorn. Ar sort-se a vez graet “Tondeuse manuelle” anezho e galleg. Dre nerz an den e-unan e vez kaset an douzerez war-raok hag troc’het ar geot.\nPrenet em eus unan. Aet ‘oan skuizh get trouz ha poultrenn hon touzerez tredan kozh. Didrouz eo homañ ha war-raok eo strinket ar geot troc’het ganti.\nAes eo reizhañ uhelder an troc’hañ etre 2,5 cm ha 10 cm.\nReizhañ al lavnenn dre droc’hañ ul lavnennig paper a zo aesoc’h eget ma krede din. Sell amañ.\nPlaen eo hol letonenn ha n’eo ket bras. Setu aes a-walc’h eo din bountañ . Un tamm korfembregerezh a ra vad d’an den. Ha “ekolojik” eo.\nEvezhiadenn 25. Ebrel 2019 25. Ebrel 2019 yann a\nPenaos emañ ho traoù get Macron?\nSafar a ra an tri faotr harpet doc’h an daol-gont. Hag unan anezhe durc’hiñ tremazomp, ma maouez ha me :\n«N’oc’h ket diaeset get an trouz?» eme-eñ\n«Didrouz e vez hon devezhioù, seniored mah omp» eme-me «un tammig cheñchamant a ra vad»\n«Ha penaos emañ ho traoù get Macron ?» eme-eñ c’hoazh.\nEr pezh en deus graet gouarnamant Macron get ar CSG emañ é soñjal a-dra-sur.\nE-pad ma soñjomp-ni ervat er pezh a vo respontet evit ar goulenn politik-se, eñ a lâr:\n«Me a zarempred marc’hadoù an traoù kozh. Gwelet e vez lies a-walc’h seniored bec’h àrne hag àr o bugale.»\nEvezhiadenn 22. C'hwevrer 2018 22. C'hwevrer 2018 yann a\nNe vez ket savet tier ar seurt-se ken\nHopal a ra din a-ziàr an tu arall ag ar straed, e-pad mah on é sellet d’ar pezh a chom ag an ti diskaret-mañ. Ha neuze e ta etaldon. Pouezh-mouezh kreñv a Vro Bortugal ha galleg flour zo getoñ àr un dro.\nHag eñ lâred din e oa-eñ bet en ti-mañ gwezh-arall. Ul labour bennak en-doa graet evit an itron gozh a oa é chom ennañ. Hag e vaouez a rae he stal. Ne oar ket petra eo daet an itron da vout. Dilojet he-deus blez zo.\n«Un ti kaer e oa» eme-eñ en ur vonet àr-raok «ne vez ket savet ar seurt-se ken.»\nAn ti-se em boa tennet luc’hskeudennoù anezhañ blez zo.\nKaer e kaven an traoù houarn anezhañ.\nLakaet e oa ar maen “meulière” doc’h feson ar vro, get mein bihan etreze.\nUn ti nevez 1000m2 a blañcheris ennañ a vo savet àr an tamm douar 900m2-mañ. Un dek pe bemzek bennak a rannoù-di neuze.\nHa lojeiz sokial e vo? Koutant e vehe an aotrou maer. Emañ ar gumun edan ar vevenn 25% lakaet get ar Stad evit ar seurt lojeiz. Ret eo dezhi paeiñ un dell-gastiz bep blez.\nEvezhiadenn 15. C'hwevrer 2018 19. C'hwevrer 2018 yann a\nKrouit ul lec'hienn pe ur blog digoust war WordPress.com. Tem: Celsius.


Buhez ar Sent/1912/Hyasent - Wikimammenn\nBuhez ar Sent/1912/Hyasent\n◄ Rok Hyasent Klara Montefalko ►\nSevel a reas eur manati en Friesak hag eun all en Krakovi. Eun devez ma rede ar vro, o skuilh komzou Doue a bep tu, e tigouezas war lez ar Vistul, a lip mogeriou Wisgrad. Ar stêr-ze a vire outan da dremen. Kaer en devoa sellet, ne gave ket eun den d’e dreizian ; leun a fe, e reas sin ar groaz hag e kerzas war an dour. E genvreudeur ne gredent ket mont d’e heul ; astenn reas neuze e vantel war ar stêr : « N’ho pezet aon ebet, bugale, emezan, deut en hano Jezuz-Krist ; ar vantel-man a dalvezo d’ec’h da vag. »\nGoude bezan grêt meur a gant leo gant e zamm, ar zant a ’n em gavas en Krakovi ; eno ar werc’hez ven a gemeras he fouez naturel.\nDaou vla goude, ar manac’h santel a ’n em lakas adarre en hent. An Dartared o devoa grêt d’ezan mont eus a Giow ; hen a yeas betek o bro, hag ac’hane ec’h eas d’an Thibet ha d’ar Chin.\nMervel a reas de war-lerc’h gouel Maria Hanter-Eost, er bla 1257.\n« En gwirione, m’hen lavar d’ec’h, eme Hon Zalver d’e ziskibien, ma ho pije fe kement hag eur c’hreunen zezo, c’houi a lavarfe d’ar mene-man : « Kerz ac’han du-ze, » hag ec’h afe, ha n’eus netra ha n’hallfec’h ket ober. »\nAviel sant Vaze XVII. 19.\nAdtapet diwar « https://br.wikisource.org/w/index.php?title=Buhez_ar_Sent/1912/Hyasent&oldid=38136 »\nKemmoù diwezhañ degaset d'ar bajenn-mañ d'an 4 Gou 2012, da 09:31.


Sikour ar c’henemprañ ekonomikel - Kemper Breizh Izel (BR)\nDegemer Embreger en tolpad-kêrioù Sikour ar c’henemprañ ekonomikel\nGant Kemper Breizh Izel e vez skoazellet an aozadurioù a labour evit sikour krouiñ embregerezhioù, evit sikour ar c’henemprañ ekonomikel ha broudañ ar spered embreger. Reiñ a ra skoaziadoù argant dezho.\nGant an Adie (kevredigezh evit ar gwir d’an intrudu ekonomikel) e vez kinniget ar c’hredad kengret ha sikouret e vez an dud a fell dezho krouiñ o embregerezh pe lakaat anezhañ da greskiñ.\nGraet eo evit an dud a zo diaes an traoù ganto, a zo er-maez marc’had al labour (ar re a douch ar c’horvoderioù sokial izek, a zo diasur o labour...). Kinnig a ra argantaouiñ e stumm mikrokredadoù (evit prenañ an ostilhoù a zo ezhomm evit kregiñ gant ur mikro-obererezh), prestañ argant diouzh ar feur zero, sikourioù digoust hag ur mikro-asurañs..\nE 2014 e oa bet sikouret e-giz-se krouiñ pe kreskiñ un tregont embregerezh bennak e Kemper Breizh Izel.\nTi an embregerezhioù - 4 straed Kerogan - 29000 Kemper - Pgz 0800 800 566 (niverenn digoust adalek ur pellgomzer diloc’h evit an dud a fell dezho kas ur raktres war-raok). Ret goulenn emgav.\nGraet eo ar gevredigezh-mañ evit sikour tud berr an argant ganto pe diaes an daremprediñ dezho, pe lakaet e-maez ar gevredigezh ha bed al labour, da gaout argant evit sevel embregerezhioù bihan hag a grou postoù labour.\nAn embregerezhioù-se a c’hall bout :\nembregerezhioù krouet (pe adkemeret) gant tud dilabour pe tud hag a douch ar c’horvoderioù sokial izek,\nan aozadurioù eus bed an ekonomiezh kengret a ya en-dro e-giz un embregerezh.\nembregerezhioù a grou implijoù hag a zalc’h darn eus o fostoù labour evit tud diaes an traoù dezho.\nTi an embregerezhioù - 4 straed Kerogan - 29000 Kemper - Pgz 02 98 64 74 77 - www.bretagneactive.org\nAr stal verañ\nSikour a ra ar grouerien embregerezhioù eus deroù ar raktres betek ambroug e-pad daou vloaz goude ar grouidigezh. Emañ ar Stal verañ en departamant abaoe 1997. Stag eo ouzh rouedad ar Stalioù merañ e Frañs, ar rouedad dizalc’h brasañ (e-keñver an niver) evit a sell ouzh sikour krouiñ embregerezhioù.\nLabour ar Stalioù merañ eo degas o skiant-prenet, ostilhoù, anvioù tud hag aozadurioù talvoudus, d’ar re a fell dezho kas ur raktres war-raok, dezho da zont a-benn eus o afer, ha pa cheñchfe o raktres e-pad ar c’heit-se.\nTi an embregerezhioù - 4 straed Kerogan - 29000 Kemper - Pgz 02 98 46 24 14- www.bg-finistere.com\nKrouet e oa bet ar gevredigezh Kerne Intrudu e 2000 gant tud hag a labour war dachenn ar c’hrouiñ embregerezhioù e Kerne. Enni e kaver strollegezhioù lec’hel, embregerezhioù, bankoù, kambroù an ekonomiezh ha re all hag a labour war an dachenn sokioekonomikel er vro.\nGant ar savenn intrudu lec’hel Kerne Intrudu e vez aotreet prestoù a enor da dud hag a grou pe a adkemer embregerezhioù, evit solutaat o fontoù piaouel, dezho da zont a-benn d’argantaouiñ o raktres.\nPourchaset e vez argant d’ar font emellout gant ar strollegezhioù publik (kumuniezhoù-kumunioù ha tolpad-kêrioù Kerne, Kuzul-departamant, Kuzul-rannvro, Stad, Kef fiziañ), hag ivez gant stalioù prevez. Mont a ra ar font en-dro gant e argant dezhañ pa vez krog ar grouerien da resteuler ar pezh a zo bet prestet dezho.\n145 Bali Kerradeneg - 29330 Kemper cedex - Pgz 02 98 98 29 16 - www.cornouaille-initiative.fr\nAr Stroll implijerien evit ar c’henemprañ hag ar micherelaat war dachenn ar BTP (GEIQ)\nGraet eo ar stroll implijerien-mañ evit aozañ hentadoù kenemprañ ha micherelaat evit an dud dilabour a zo diaes dezho mont e-barzh bed al labour : tud yaouank hep stummadur, tud dilabour pell zo, tud hag a douch ar c’horvoderioù sokial izek.\nKrouet eo bet ar GEIQ BTP gant an dud a labour war dachenn ar sevel tier gant sikour Kemper Breizh Izel. Hiziv an deiz eo renet ha meret gant an implijerien a zo ennañ. Evit tuta gopridi e laka an holl aozadurioù talvoudus er vro evit an degemer da gemer perzh : PLIE, Kefridiezh lec'hel, kevredigezhioù, servijoù sokial...\n1, hent Gouenac’h - 29170 Pluwenn - Pgz 02 98 54 65 48 - www.geiqbtp.fr\nAr gevredigezh Cadr’action a zo he fal sikour ar sternerien, nevez-tapet un diplom ganto pe pell zo war ar vicher, da gavout pe da adkavout labour. Skourr ar gevredigezh evit an departamant eo. Kinnig a ra ur savenn evit ar sternerien a zo o klask labour.\nAr c’hevelourioù obererezhioù hag implij eus Penn-ar-Bed (CAE29)\nChrysalide zo ur gevelouri obererezh hag implij bet krouet e fin 2002 e Pont-’n-Abad. Graet eo al lodenn « obererezhioù » eus ar gevelouri evit an dalc’herien raktresoù, dezho da welet ha gallout a reer kinnig an obererezh-mañ-obererezh ha neuze lakaat anezhañ e pleustr gant ar statud embreger gopret. Al lodenn « implij » zo evit lakaat obererezhioù an embregerien da badout. Pep hini anezho a grou e bost labour e diabarzh ar c’hevredad kevelouri.\nStag eo an embregerien ouzh ar gevelouri evit a sell ouzh an telloù hag ouzh ar gwir, graet e vez war-dro o c’hontoù, sikouret e vezont unan-hag-unan hag a-stroll evit kas o raktres da benn. En eskemm e roont 10 % eus sifr o aferioù d’ar gevelouri, abalamour da zegas o lod dezhi.\nKavout a reer 115 obererezh disheñvel-tre er gevelouri.\nEr CAE29 ez eus peder c’hevelouri pep a dachenn ganto :\nChrysalide, kinnig servijoù d’an dud ha d’an embregerezhioù, pe obererezhioù produiñ ha kenwerzh\nPenn Ar Bat, micherioù ar sevel tier\nArtenréel, ar micherioù a sell ouzh an arzoù neuziañ ha grafek, an dizagn, ar c’hleweled, an embann, an arvestoù bev\nCoop Domi Ouest, ar pezh a sell ouzh ar servijoù d’an dud\nPeurliesañ, an embregerien gopret n’o dez ket lojeiz a-ratozh evit o obererezh ha labourat a reont er gêr pe war ar chanterioù. Gant se ez eus fellet d’un dek bennak anezho en em lakaat asambles evit feurmiñ ur stal, abalamour da gaout ur gwir lojeiz evit o micher. Neuze he deus kemeret Chrysalide, war hec’h anv dezhi, ur batis 306 m2 dezhañ e labouradeg kozh ar stal Enag, straed Pierre Mendes France. Sikouret he deus Kemper Breizh Izel paeañ kement-se.\n51 straed Janed Ark - 29000 Kemper - Pgz 02 98 66 09 99 - www.chrysalide.coop\nEmbregerezed e Breizh\nEmbregerezed e Breizh a sikour hag a ginnig stummadurioù d’ar maouezed a zo e-sell da grouiñ o embregerezh, a laka an eil re da dennañ mad eus skiant-prenet ha barregezhioù ar re all gant ur rouedad maouezed hag a zo e penn embregerezhioù, ha dre vrudañ spered an embregerezhioù.\nSkoazelloù argant a vez roet dezho gant Kemper Breizh Izel ha lezel a ra anezho d’implijout, kuit a baeañ, ur burev er vagerezh embregerezhioù, e Krec’h Gwenn.\nKrouet e oa bet Cornoualia e 2000 gant Klub embregerezhioù Bro-Gerne. Ur stroll implijerien hep pal kenwerzhel eo, renet diouzh lezenn 1901, abalamour da bourchas implijidi d’an izili. Staliet eo Cornoualia e Kemper hag e Kemperle.\nPa vez ezhomm gant daou pe dri embregerezh da implijout tud darnamzer evit ur mare eus ar bloaz hepken, e vezont bodet gant Cornoualia evit krouiñ ur CDI leunamzer pe darnamzer dibabet.\nGallout a ra kement embregerezh a zo, forzh pegen bras e vefe ha petra bennak e vefe e dachenn, mont e-barzh Cornoualia.\nSikour an deskardiñ\n2 576 € eo ar skoaziad roet gant Kemper Breizh Izel e 2014, ar pezh a ya d’ober 46 €/skoliad e CFA ar sevel tier (AFOBAT) ha 460 € evit sevel an diskouezadeg « unan eus gwellañ micherourien Frañs ».


Beaj Owen - Skol vreizh\nVous êtes ici : Accueil Catalogue Levrioù evit ar vugale Beaj Owen\nUl levr evit ar re yaouank koulz hag ar re vras.\nOwen eo va anv. Ranket am eus tec'hout kuit diouzh va bro, Breizh-Veur, dirak ar Saozon, da vont da chom e Breizh-vihan.\nUr bugel e oan c'hoazh pa oan aet kuit war vor, asambles gant Gwennin he blev ruz, ur gaer a blac'h. Diouganet e oa bet deomp gant ar sorserezh e chomfemp bev daoust d'ar gwall-amzer, d'al laeron-vor ha d'ar Franked.\nSkiant e leizh am eus tapet en ur vont, a-drugarez sa Weltas, abad Lokentaz, en deus heñchet ac'hanomp.\nE dibenn ar veaj ne oan ket ur bugel ken...


Pajenn:Le Gonidec - Bibl Santel pe Levr ar Skritur Sakr, eil levr.djvu/116 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/116\nAr bobl a gas Jéremias gan̄t-han̄ enn Éjipt.\n1. Chétu pétrâ a c’hoarvézaz, goudé m’en dôé peur-gomzet Jérémias oud ar bobl, ha m’en dôé rôet da anaout d’ézhô ann holl c’hériou évit péré en dôa ann Aotrou, hô Doué, hé gaset étrézég enn-hô :\n2. Azarias, mâb Osaias, ha Johanan, mâb Karée, hag ann holl dûd rôk, a lavaraz da Jérémias : Gévier a lévérez ; ann Aotrou, hon Doué, n’en deûz két da gaset évit lavarout d’é-omp : N’az éot két d’ann Éjipt évit choûm énô.\n3. Hôgen Baruc’h, mâb Nérias, eo a gen̄traou ac’hanod enn hon énep ; évid hol lakaad étré daouarn ar C’haldéed, lakaad hol laza, pé hon dizougen da Vabilon.\n4. Ha Johanan, mâb Karéé, hag holl brin̄sed ar vrézélidi, hag ann holl bobl, na zélaouchon̄t két mouéz ann Aotrou, évit ma choumchen̄t é brô Juda.\n5. Hôgen Johanan, mâb Karée, hag holl brin̄sed ar vrézélidi, a géméraz gan̄t-hô ann holl dûd eûz a Juda, a oa distrôet eûz ann holl vrôadou é-touez péré é oan̄t bét skiñet ken̄t, évit ma choumchent é brô Juda.\n6. Ar goazed, hag ar merc’hed, hag ar vugalé, ha merc’hed ar roué, hag ar ré holl a oa bét lézet gan̄t Nabuzardan, prin̄s armé ar C’haldéed, gan̄t Godolias, mâb Ahikam, mâb Safan, ha Jérémias ar profed, ha Baruc’h, mâb Nérias.\n7. Hag hî a iéaz é bro ann Éjipt, ô véza n’hô dôa két sen̄tet out mouéz ann Aotrou ; hag é teûjon̄t bété Tafnis.\n8. Ha gér ann Aotrou a zeûaz da Jérémias é Tafnis, ô lavarout :\n9. Kémer mein brâz enn da zourn, ha kûz-hi er wareg a zô dindân ar vôger brikennou oud dôr Faraon é Tafnis, dirâk tûd Juda ;\n10. Hag é liviri d’ézhô : Ével-henn é lavar Aotrou ann arméou, Doué Israel : Chétu mé a gasô hag a gémérô Nabukodonosor, roué Babilon, va zervicher ; hag é likiinn hé dron war ar vein-zé em eûz kuzet ; hag hen̄ a ziazézô kador hé c’halloud war-n-ézhô.\n11. Don̄d a rai, hag é skôi war vrô ann Éjipt ; gan̄d ar marô d’ar ré a zellez ar marô, gan̄d ar sklavérez d’ar ré a zellez ar sklavérez, gan̄d ar c’hlézé d’ar ré a zellez ar c’hlézé.\n12. Dévi a rai gan̄d ann tân templou douéed ann Éjipt ; hô leski a rai, hag é kasô ar ré-man̄ é sklavérez ; en em wiska a rai gan̄t brô ann Éjipt, ével ma wisk eur méser hé van̄tel ; hag é tistrôi ac’hanô é péoc’h.\n13. Brévi a rai skeûdennou tî ann héol, a zô é brô ann Éjipt ; hag é tevô gnn̄d ann tan templou douéed ann Ejipt.\nJéremias a rébech hô idolatri d’ar Iuzévien a zô enn Éjipt.\n1. Gér a zeûaz dré Jérémias d’ann holl Iuzévien, a choumé é brô ann Éjipt, é Magdalo, hag é Tafnis, hag é Memfis, hag é douar Faturez, ô lavarout :\n2. Ével-henn é lavar Aotrou ann arméou, Doué Israel : C’houi hoc’h eûz gwélet ann holl zroug em eûz digaset war Jéruzalem, ha war holl gériou Juda ; chétu in̄t dilézet hiriô, ha na choum dén enn-hô ;\n3. Enn abek d’ann drougiez gan̄t péhini hô deûz héget va buanégez, ô von̄d da ôber sakrifisiou da zouéed a-ziavéaz, ha na anavézen̄t két, nag hî, na c’houi, nag hô tadou.\n4. Ha mé em eûz kaset étrézég enn-hoc’h va zervichérïen ar broféded, ô sével diouc’h ar min̄tin, oc’h hô c’hâs, hag ô lavarout : Na rît két ann drouk-zé, péhini a gasaann.\n5. Hag hî n’hô deûz két sélaouet, ha n’hô deûz két dinaouet hô skouarn, évid distrei eûz hô drougiez hag évit éhana da ôber zakrifisou da zouéed a-ziavéaz.\n6. Hag eo bét c’houézet va droug ha va frouden ; hag hî hô deûz dévet\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/116&oldid=160996 »\nKemmoù diwezhañ degaset d'ar bajenn-mañ d'an 1 Mae 2020, da 14:38.


Kaozeal:Paotr e varv glas - Wikipedia\nKaozeal:Paotr e varv glas\nBrav eo kaozeal eus traoù faos, mat e vije degas un tamm prouenn: https://br.wikipedia.org/w/index.php?title=Paotr_e_varv_glas&diff=prev&oldid=1549902 Bianchi-Bihan (kaozeal) 24 Gou 2014 da 17:09 (UTC)\nSur out n'emaout ket oc'h eilpennañ an traoù? Ganit-te e oa bet degaset ar c'heloù-se . Dit-te da brouiñ eta ar pezh a lavarez: «"Paotr e varo glas" hervez an embannadur brezhonek nemetañ»).--Trec'hlid mitonet (kaozeal) 24 Gou 2014 da 17:57 (UTC)\nOuzhpenn-se eo gaou mik ar pezh a lavarez pa'm boa roet an daveenn: .--Trec'hlid mitonet (kaozeal) 24 Gou 2014 da 18:01 (UTC).\nN'on ket evit gwiriañ, met ober rin pa c'hallin. N'eus den nemedout o tamall ar genlabourerien evel ma rez : ur fazi n'eo ket ur gaou. Evel prouenn, laka golo al levr. Bianchi-Bihan (kaozeal) 25 Gou 2014 da 11:27 (UTC)\nPoent dit deskiñ talvoudegezh ar gerioù. "gaou" a dalvez un dra bennak resis: lavaret un dra bennak diwir pa ouzer ervat n'eo ket gwir. Dec'h ez peus lavaret amañ ha war ar bajenn gaozeal diwar-benn Enez Ilieg gevier divezh diwar ma c'houst. TRAWALC'H!!!--Trec'hlid mitonet (kaozeal) 25 Gou 2014 da 11:54 (UTC)\nNe welan ket peseurt gaou a oa. Un tamm fent marteze? Bianchi-Bihan (kaozeal) 25 Gou 2014 da 12:19 (UTC)\nAdtapet diwar « https://br.wikipedia.org/w/index.php?title=Kaozeal:Paotr_e_varv_glas&oldid=1584519 »\nKemmoù diwezhañ degaset d'ar bajenn-mañ d'an 25 Gou 2014, da 12:19.


Pajenn:Perrot - Bue ar Zent.djvu/597 - Wikimammenn\nPajenn:Perrot - Bue ar Zent.djvu/597\nzanv en meur a lec’h, hag eur wech, zoken, e oe dare d’ezan bezan lazet.\nEvitan, eur manati ha ne heuilher ket ennan ar reolen pen-da-ben, elec’h bezan porz ar baradoz, a zo eur mor danjerus evit kement hini a zo ebarz ; abalamour da ze, e poanie da zantelât e venec’h muian m’halle.\nMervel a reas en Todi, en eur vriata kroaz Hon Zalver, a lezhanve e levr, d’an eizvet devez goude gouel Maria-Hanter-Eost 1285. War e ve, ar re dall a gavas ar gweled, ar re gamm ar c’herzed, ar re varo ar vue ; ha Klemant X, o klevet ar vrud eus ar miraklou-ze, a lakas ane-zan e-touez ar zent, er bla 1671.\nKalon Mari a zo ken tener en hon c’henver, ma n’eo kalonou ar mammou-all, holl a-unan, nemet evel eun tamm skorn en kichen he hini.\nAr wellan eus ar mammou a gastiz a-wechou he bugel, pa ra droug d’ezi ; skei ra gantan, zoken, ha ne gred ket ober fall. Ar Werc’hez santel ne ra ket evelse ; ken mat eo ma ne ziskouez d’imp nemet he c’harante ; kammed ne deu d’hon c’hastizan.\nAr Mab en deus e justis ; ar Vamm n’he deus nemet he madelez.\nGefridi Yan-Vadezour oa digeri an hent da Zalver ar bed, hag o vezan ma ouie oa Jezuz-Krist ar Zalver-ze, e gentan preder, dal m’hen gwelas o ’n em ziskouez, a oe en em denn ha rei d’ezan e ziskibien.\nEun nebeut deveziou eta goude badeziant Mab Doue, Yan hen gwelas o tremen war lez ar Jourden, hag a lavaras raktal, en eur ober sin d’e ziskibien da vont d’e heul : « Setu aze Oan Doue. »\nDaou aneze, Yan, mab Zebede, hag Andre, a ’n em zistagas diouz o mestr koz hag a yeas da heul Salver ar bed. Goude bezan grêt anaoudegez gantan, Andre a yeas da gerc’hat e vreur Simon da zont ive d’e gaout.\nAn de war-lerc’h, Jezuz a gavas Philip, ha heman, goude bezan gwelet an Otrou, a redas da gas ar c’helou d’e vignon Nathanaël Berthele.\nE gaout a reas o tiskuizan dindan eur wezen fiez, ha\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/597&oldid=140884 »


Guirionéeu ag er Religion/Chapistr 24 - Wikimammenn\nGuirionéeu ag er Religion/Chapistr 24\n◄ Ag er péhèd véniel. Lacat e hrér er salvedigueah én dangér a pe hortér attàu d’hum gonvertissein. Brassoh-é hoah en dangér a pe daulér termén d’er gonversion bet er hlinhuèd. ►\nPUARVÈD CHAPISTR AR-N-UIGUÉND.\nlacat e hrér er salvedigueah én dangér a pe hortér attau d’hum gonvertissein.\nEit dibue ræson : rac ma hellér bout somprenet guet er marhue, ha m’en dé nezé é vér el liessan somprenet.\n1° Hellein e hrér bout somprenet, hanni n’en dé ar en arvar ag en tu-cé ; quement-cé e hel arrihue é peb momand. Gùel e vehé enta souffrein hantér-hand vlai el loscadur ag en tan hag en drougueu luémman, eit chom ur hard-ær hemb quin ér péhèd marhuel. Hantér-hand vlai a dourmanteu e achihuehé quênt-pêl ; mæs ér hard-ær ma chommehet ér péhèd marhuel, p’en dehé Doué ha zouguein hou santance, hou maleur e vehé hemb achimant erbet.\nDeu vomand e hel assurein hou ç’éternité. Er mo-mand a vremen, é péhani é hellet hum gonvertissein de Zoué, hag hum laquat ér stad de vout eurus eit jamæs ; ér momand e zou de zonnèt ne heliehet quet martezé mui er gobér ; ha mar beoh somprenet guet er marhue ér momand-cé, hui e vou collet hemb truhé. Mar derénet a dorrein er rangenneu péré hou stag doh er péhèd, ne rinquou meit ur momand eid ou changein é rangenneu a dan péré ne hellehet quet mui torrein, rac ma veint éternel.\nNe daulet quet enta termén, e lar er Spered-Santel, eid hum rantein de Zoué, a pe hoès amzér, rac ean hou somprenou én un taul én é golér.\nPihue ne greinehé é cleuèt ur menace quer scontus : Doué hou somprenou én é golér ? Rac mar dé Doué fidel d’é bromesseu, ean e zou fidel d’é venaceu. Mar gorto er péhour guet patiantæt, ean er puniss guet nerh. Ean e buniss èl-cé a pe chongér bihannan.\nDoué e hellehé punissein er péhour quentéh arlerh é béhèd ; mæs ean e horto liès en occasion d’er punissein guet muyoh a rustoni. Én amzér-cé Doué e seblant el lezel de vihuein él lehuiné ; er péhour-zé hum hoalh a inourieu hag a vadeu er vuhé-men ; mæs Doué e huél er momand é péhani é somprenou er miserabl-zé, hag en en taulou, dré er marhue subit, én dehuéhan ag er maleurieu.\nÈl-cé é punissas gùéharal en divregond Jézabel, Antiochus, hemb dougeance a Zoué, ha Baltazar guet é sacrilégeu. Er roué-men, én ul leign vras, e hras dégass er haliceu sacret ag en tampl eid ivèt guet-hai én inour d’é faus douéèd. Er momand-cé e horté en Eutru Doué eid hum vangein ar nehou. A pe oent gùellan é predein, é oé bet gùélet un dorn é scrihue ar er vangoër en arrest ag é varhue. É huélèt quement-cé er roué e gommanças creinein que ne stoqué é zeuhlin en eil doh éguilé, ha que ne zas lihue er marhue étré é zeulegad : Doué en doé permettet quement-cé, acelfin ma vé bet test ag é bunition er ré e oé bet lodèc én é dorfæteu ; er bunition-zé e oé tost : en noz-cé memb é oé bet fouildret.\nDoué n’hou punissou quet hui martezé én ur fægon splan èl er prince maleurus-cé, mæs ean hou punissou én ur fæçon calettoh, doh hou somprenein dré ur marhue canvéus é creis hou tisordreu. Tud dal ! ne garehoh quet merhuel ér péhèd : perac enta é chommet-hui de vreinein én-hou ? Red-é en dout malice en diaul, e lar sant Bernard, eit bihuein attàu ér péhèd ; er ré e chom én-hou e vérit hum gol guet-hou. Hum rantet enta abret de Zoué guet eun ne bouisehé é zorn ar-n-ah quênt m’hou pehé hum gonvertisset. Ne hellér quet gùellat d’en droug a pe ancoéhér a glasq remæd eit-hou.\n1° Anfin ne vennan quet mui lacat me salvedigueah én dangèr. 2° A hinihue é vennan changein ha réglein gùel mem buhé. Men Doué, convertisset-mé, ha me vou convertisset : mui a gonfiance e mès én hou cræce eid ém résolutioneu de bèré en e mès manquet quel liès.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_24&oldid=90920 »\nKemmoù diwezhañ degaset d'ar bajenn-mañ d'an 29 Eos 2016, da 16:43.


My Love (kanaouenn gant Paul McCartney & Wings) - Wikipedia\nMy Love (kanaouenn gant Paul McCartney & Wings)\nMy Love zo ur ganaouenn saoznek gant Paul McCartney & Wings, skrivet gant Paul McCartney evit e wreg Linda a oa perzh eus ar strollad d'an ampoent.\nEnrollet e oa bet e Studioioù Abbey Road (Londrez, Bro-Saoz) e-kerzh miz Meurzh 1972, eilet gant ul laz-seniñ renet gant ar c'hempenner saoz Richard Anthony Hewson. Renkañ a c'haller My Love e-touez kaerañ kanaouennoù karantez bet biskoazh savet gant McCartney, dreist-holl en abeg d'ar solo gitar c'hoariet gant ar soner norzhiwerzhonat Henry McCullough. Kendelc'her a ra Paul McCartney d'he c'hanañ da-geñver e sonadegoù er bed a-bezh, gant muioc'h a from war-lerc'h marv Linda e miz Ebrel 1998.\n4:07 he fadelezh ez eo perzh eus Red Rose Speedway, eil albom ar strollad deuet er-maez d'an 30 a viz Ebrel 1973 (e Stadoù Unanet Amerika), just war-lerc'h Big Barn Bed hag a-raok Get on the Right Thing. Ur bladenn — My Love war an tu A, The Mess (Live at the Hague) war an tu B — a oa deuet er-maez un nebeud mizvezhioù kent (23 a viz Meurzh 1973).\nKanet eo bet My Love gant un toullad mat a arzourien all : Corinne Bailey Rae, Cher, Cass Elliott, Johnny Gill, Salena Jones, Margie Joseph, Brenda Lee, Mina Mazzini, Shinehead, Dottie West, Andy Williams, Nancy Wilson, hag all.\nMy Love, kanet gant Paul McCartney\nAdtapet diwar « https://br.wikipedia.org/w/index.php?title=My_Love_(kanaouenn_gant_Paul_McCartney_%26_Wings)&oldid=1730568 »\nKanaouennoù Paul McCartney\nKemmoù diwezhañ degaset d'ar bajenn-mañ d'an 14 Kzu 2016, da 11:33.


Chidiboutig - Wikimammenn\nChidiboutig a oa ganet en parrez Duot, damdost da Gallak. Ar paotrig d’e drizek vloaz a oa paotr yaouank a-walc’h : leun e oe a spered, eul lagad lemm en devoa, ha plijout a rae d’ezan ar merc’hed yaouank en e oad. Koulskoude, ma kare ar blijadur, an ebatou noz, n’oa ket gwall-droet d’al labour. Pa c’houlennas, eun devez, e dad digantan petore micher a blije ar muia d’ezan, e lavaras ne raje micher ebet, pe, ma raje unan bennak, e raje ar vicher a laer.\nAn tad n’entente ket kaout eur mab laer, ha gwelloc’h e vije bet gantan kas e vab d’ar vered evit e welet e-kreiz etre daou archer. Lakat a reas e Chidiboutig e ti eur goveller (eur marichal), evit ma vije desket da houarna treid ar c’hezeg diwar-dro. Ar paotr yaouank a yeas da di Fanch an Durkez da ziski e vicher.\nHogen, eun devez, eur gazeg koz, hag a oa krog an danaven enni, a labezas beg ar c’hrennard. Pelloc’h goude n’oa ket bet gwelet Chidiboutig o kregi e treid ar c’hezeg evit o houarna. A briz ebet n’ez aje da zelc’hel treid ar c’hezeg e ti Fanch an Durkez.\nNeuze Chidiboutig koz a ordrenas d’e vab mont eus ar gêr da glask labour pe da ober ar pez a blijfe ar muia d’ezan. Ar paotr a yeas eus ti e dad, e zaoulagad beuzet gant an daerou, e gof goullo.\nWar an hent, damdost da Voulvriag, e welas tri masoner o sevel eur c’hraou nevez. Goulenn a reas outo eur gwenneg evit kaout bara.\n— « Damet e vin, a laras unan anê ! Eur gwenneg ’zo mat da rei d’ar paour mac’hagnet, met da baotred yaouank ’giz d’it e ve pec’hed rei gwenneien. Sikour Pipi da zevel pri, hag ez pezo pemp gwenneg ha da goan pa deuy an noz. » —\nAr paotr a grogas d’al labour, met, siouaz, ne ouie stumm ebet da lakat an dorz pri war e benn na d’he diskarga e-tal ar vicherourien. Antronoz-vintin e savas tabut etre Pipi ha Chidiboutig, hag, evel just, ar paour kêz deskard a renkas plega d’e genseurt. Ar vicherourien a c’hroarze o welet ar paour kêz Chidihoutig leun e zilhad, e veg, e fri hag e zaoulagad a bri melen, stlapet outan gant Pipi.\nTec’het a rae ar c’hennard en eur ouela, o sonjal pegen fall e oa an dud en e vro. Ma n’oa ket a-raok gwall-youlet da labourat, breman e oa nebeutoc’h c’hoaz, hag outan e-unan e touas ne grogje mui en eur c’hlao.\nKoulskoude, eul lunvez-vintin, an naon du krog ennan, ez eas en eun hostaleri da c’houlenn adarre eun tamm bara digant an hostizez, eur plac’h goz daoubleget. Houman, heb lavaret ger, a drouc’has eun tamm bara du d’ar paotr, hag a roas d’ezan daou aval melen-aour.\nAn hostiz a zigouezas war an taol hag a c’hourdrouzas e wreg, o lavaret d’ezi e eo gwelloc’h miret he bara da vaga he bugale vihan eget hen rei d’ar reder-bro-ze.\n— Petra ’glaskez, kanfard, emean ? Perak n’en em roez ket d’al labour ? N’ez peus ket a vez, eur c’horf-den evel ma ’z out, o c’houlenn bara evel-se ? »\n— « O klask labour emoun, eme ar paotr. »\n— « Hag o pedi Doue evit ne gavi ket ! Petore labour a rez ? Pe seurt micher az peus ? »\n— « Kaboser, boureller, mar kavit gwell. »\n— « Ba ! me ’zo ive. Deus ! Labour ’zo evidoud. Va mab a zo nevez aet da zervija ar roue : te a rayo em zi e labour. Deus e krec’h ma welin ac’hanoud o labourat gant ar minaoued. »\nChidiboutig, tenval e benn, a bignas da heul e vestr neve, met, pa welas ar c’haboser koz labour ar c’hanfard, e voe laket founnus ar voutez d’ezan e traon e gein, ha graet e voe d’ezan diskenn an dereziou en eul lamm. Ar paotr koz, tizet, a voutas ar c’hrennard er-maez eus e di, hag ar wreg koz a redas gant he skuben war e lerc’h.\nSetu ma oa Chidiboutig adarre bouc’hal distroad, dilabour war an hent bras !\nNeuze e sonjas mont da dremen an noz er c’hoad tenval a wele dirazan. Doaniet e spered, e galon enkrezet, e sonje en e evurusted tremenet er gêr gwechall, pa oa krouadur bihan. Mont a rae goustadik er c’hoad ; dastum a rae deliou sec’h evit ober eur gwele blot da dremen an noz. Eun hordenn radenn velen en devoa diskolpet gant e zaouarn, evit ma vije uhel dindan e benn ha tomm d’e dreid.\nEdo ar c’hrennard gourvezet en e wele yen pa glevas eur vouez o klemm tost d’ezan. Kemer a reas aon ; chacha a reas an deliou war e benn evit en em guzat mat en o mesk. Ne grede ket tenna e alan gant aon na vije klevet.\nKoulskoude ar vouez a glemme muioc’h-mui, startoc’h-starta, krenvoc’h breman eget bremaïk. — « Sikour en hano Doue ! Sikour d’in ! » — Ar paotr ne finve ket evit kement-se ; aon en devoa ouz al laer, ouz al laeron marteze,\nKoulskoude, a-benn eur pennad, ar c’hrennard a zonjas ennan e-unan e vije mat d’ezan mont da welet petra ’oa o hirvoudi en doare-ze en e gichen. Mar doa mouez eul laer eo a gleve, e lavarje d’ezan e vije hen ive eul laer yaouank, eur c’henseurt d’ezan, daou vignon oc’h ober ar memes micher.\nSetu ma savas ar paotr ha ma ’z eas war-zu al lec’h ma kleve ar c’hlemmou. Petra welas ?… Eur daoubleget, astennet ganti he fevar ibilh war an douar skornet, ha ne c’halle mui sevel en he sao. Hirvoudi a rae, ar wrac’h koz ; hanter-zevel a rae en he sao, hag e koueze a-nevez d’an douar. Ar paotr yaouank a dosteas ouz ar vaouez koz, ha trumm he savas en he sao hag he lakeas war hent ar gêr. Eur pennadig goude ar gêzez koz a gouezas adarre a fardakleo d’an douar, en eur leuskel eur skrijaden spontus. Ar paotr a redas war he lerc’h ; a zammas war e gein ar c’horf skornet, hag her c’hasas beteg eun ti mouded, a welas prestik war ribl ar c’hoad.\n— « Aze eman va zi, a lavaras an hini goz, gant eur vouez glac’haret. Goulennit digor, ha va merc’h a deuio da zigeri d’eoc’h an nor.»\nAr paotr yaouank a c’halvas ha kerkent eun dimezell gwisket gant dilhad alaouret a deuas da zigeri an nor.\nStrafilhet-oll o welet eun hevelep kened en e gichen, ar c’hrennard a deuas eur c’houezen yen war e dal. Aon en doa o vont en ti gant e zamm, rak ne ouie ket pelec’h ez ea.\nKoulskoude, ar plac’h koant, leun a strink hag a alaourach, a c’hoarzas outan. Pa oa o vont el lochenn gant e zamm dibriz, hag ar mousc’hoarz karantezus-se a roas nerz d’e galon.\nMont a reas en ti, hag ar plac’h yaouank a vriatas he mamm-goz, he lakeas da azeza en eur gador vlot e-tal an tan. Ar plac’h koz a ’n em lakaas a-zevri da domma he izili skornet, ha, pa voe deut eun tamm buhez enno, e lavaras :\n— « Ra vezo al lochen-man kement ha palez roue Bro-C’hall ! » —\nNeuze, he daoulagad savet war-zu an dôenn zoul, e tiskrape gant he daouarn, e selle, heb ehan, ouz an dôenn valan. An ti a-bez a horjelle dre ma komze, dre ma tiskrape gant he daouarn drouk-livet. An treustou a strake, an douar a zigore, an dôenn a uhellae, ar mogeriou a bellae an eil diouz eben, hag an hini goz a zalc’he atao da zellet a-bann ouz an dôenn deut da veza eun dôenn mein glas eus ar re gaera…\nDiverradur ar pennad kenta : Chidiboutig, eur pôtr mat eus Kerne, a oa deut da fall gantan kement taol-esa en doa graet war ar micherou : labezet e oa bet gant eur gazeg koz e ti Fanch an Durkez, ar goveller, p’edo o terc’hel d’ezan treid ar c’hezeg d’o houarna ; gant ar vansounerien e oa bet stlapet pri outan, p’edo o sikour sevel pri ; e ti ar c’haboser ive n’oa ket bet kavet mat da labourat gant ar minaoued. Dilezet e-unan e-kreiz eur c’hoad, e saveta he buhez d’eur wrac’h koz ; digemeret eo ganti en he lochen e lec’h en em gav ive eur plac’h yaouank kaer evel an deiz : ar wrac’h hag a zo anezi eur zorzerez a vout war vuriou ha war treustou al lochig, a deu, en eun taol, da veza eur palez.\nChidiboutig a zo laket nec’het-bras\nPa voe deut al lochennig valan da veza ken bras ha ken kaer ha maner ar roue, ar wrac’h koz eiz-ugent vloaz a ehanas da ficha he diou vrec’h ha da ziskouez he dent hir evel dent eur rastel-aod.\nAr maner uhel, sklerijennet-kaer bremaik, a deu, en eun taol, da veza tenval-zac’h, ha Chidiboutig, estlamet, e holl izili o krena, ne wel dirakan nemet skeuden lugernus ar plac’h yaouank o korolli hag oc’h ober a bep seurt ardou. Gwech ar skeuden a veze livet e glas, gwech e ruz, gwech e gwenn-sin, met atao ar grouadurez kaer a c’hoarze ouz ar c’hrennard sabatuet, spouronnet gant an enkrez.\nEur c’hrougnaden eus a-berz ar wrac’h koz, hag ar maner a zo adarre sklerijennet e liou an tan. Ar plac’h yaouank neuze a azez e kichen ar Breizad, o vousc’houarzin outan.\nEur pennad goude, ar wrac’h koz a c’houlennas ouz Chidiboutig piou e oa-hen.\n— « Chidiboutig eo va hano ; eus parouz Duot, tost da Gallak, oun. Skuiz oun o welet pegen fall eo an dud, hag em eus sonjet mont da redek bro, da glask an tamm bara a rankan da gaout evit beva. A-vreman em eus graet kalz micheriou, hag hini ebet anezo n’he deus karget va yalc’h nag a aour nag a arc’hant. P’ho klevis o klemm er c’hoad, e oan gourvezet en eur bern deliou. Va c’halon a lamme em c’hreiz : sonjal a raen er bleizi, er moc’h-gouez ; krena raen gant ar spont. Koulskoude, dre forz klevet ho klemmou truezus ec’h anavezis mouez eur plac’h, ha, rak-tal, dibreder, e savis eus a douez an deliou, prim evel eun tenn, evit gouzout petra a c’hoarveze gant an den a glemme evel-se. »\n— « Va buhez ho peus savetaet d’in, paotr yaouank. Ra vezi trugarekaet gant va merc’h-vihan ha ganen ! Breman e roan d’it da zibab unan a zaou. Mar kerez, e timezi gant ar plac’h yaouank a zo dirakout, hag a zo mestrez war Enezen an Tenzoriou, ha kant mil lur bemde he deus da zibri. »\nAr plac’h yaouank neuze a bokas d’ezan hag a ganas eur zon a lakaje an êlez da dridal\n— « Pe, mar kerez, a laras c’hoaz ar wrac’h koz, e roin d’it eur melezourig bihan, hag eun alc’houez aour. Gant ar melezour e c’halli rei d’an dud a gari ar stumm az pezo c’hoant da rei d’ezo. N’ez pezo nemet trei ar weren war-zu enno ha lavaret neuze ar c’homzou-man : « Ra deuio an den-ze da veza… » hag an dud a deuio da veza ar pez az pezo c’hoant. Gant an alc’houez aour e kavi, d’an 31 a viz genver, er blaoz a zeu, eun tenzor e-kreiz ar c’hoad bras a zo en Duot. An tenzor-ze a zo en douar pevar c’hant vloaz a zo, ha, d’an 31 a viz genver e savo diouz an douar el lec’h m’eman eur sklerijenn ruz-tan. Eno e toulli hag eno e kavi an tenzor, ha gant an alc’houez, e tigori an arc’h houarn her c’huz. Breman, gra da zonj ! »\nAr plac’h yaouank adarre a droc’has ouz ar paotr, hag a lavaras d’ezan he goulen da bried, e oa merzerez gant ar wrac’h koz dek vloaz a oa : « En hano Doue, emezi, goulen ac’hanoun hag e tenni eus ar boan eur verzerez yaouank. »\nChidiboutig a ra e vennoz hag a ya en e dro gant ar melezour\nKoulskoude, Chdiboutig, nec’het-maro, sebezet-oll, a chomas eur pennad da zonjal.\nNe anaveze ket ar plac’h yaouank ha n’intente ket a-walc’h ar pez a lare outan, dre ma komze houman e galleg. Eur pennad goude, eta, e c’hloulennas ar melezour hag an alc’houez, hag e lezas a gostez ar plac’h lugernus hag he c’hened diapar.\nHouman a vriatas start ar Breizad, en eur c’hlebia e zioujod gant eur mor a zaerou c’houero. — « Kenavo, mignon, a lavaras-hi ; mont a ran adarre en eur punz a dan, da c’hortoz, ma teuio eun all kalonekoc’h evidout d’am zenna a boan ! » —\nAr wrac’h koz neuze a roas da Chidiboutig ar melezour hag an alc’houez, en eur lavaret d’ezan penaos en em gemeret ganto.\nN’en devoa ket graet eul leo p’en em gavas gantan war an hent daou archer war loen.\nEn eur dremen, e sellent a-gorn, o-daou, ouz Chidiboutig, gwisket fall evel eur gailhen. Goulen a rejont outan dichek-kaer e baberiou. Chidiboutig n’en devoa tamm paper ebet, hag e oa an daou archer o vont d’e chadenna d’e gas d’ar bidouf. Neuze e teuas sonj d’ezan eus e velezour. Trei a reas anezan outo, en eur lavaret : « Ra zeuio an daou zen-man da veza daou varmouz ! »\nKerkent e voe daou aneval iskiz war gein an daou loen-kezeg. Ar re-man, o santout jestrou ar marmouzien war o C’hein a yeas gant an tanfoeltr. Pa digouezjont er vourc’h tosta, na strafuilet e voe an holl o welet an daou astrafer-man war gezeg an archerien !\nN’oa ket c’hoaz kreisteiz p’en em gavas gant Chidiboutig daou vezvier, n’oa ket ledan a-walc’h an hent evito. Unan anezo a lammas gant ar paotr yaouank, o c’houlen « ar yalc’h pe ar vuhez ».\nKerkent Chidiboutig a droas e velezour ouz e enebour en eur lavaret : « Ra vezo ar mezvier-man henvel ouz eur pen-moc’h. » Ha raktal, ar mezvier, aet e pen-moc’h. en em lakeas da dec’het en eur wic’hal.\nKoulskoude, Chidiboutig a zeuas naon d’ezan, rak treut e oa bet ar geusteren e ti ar vrac’h koz.\nMont a reas en eun ti war ribl an hent bras, da c’houlen eun tamm bara. Ar wreg, o welet ar paotr yaouank o c’houlen bara diganti, a dapas krog er skubelen, ha ganti da doull an nor. En eur rei eun taol d’ar paour diwar e benn, e lavaras : « Setu aze bara d’it, landrusen ! » Kerkent Chidiboutig a droas e velezour ouz ar plac’h kounnaret hag a lavaras : « Ra chomo stag he skubelen ouz kein ar wall-blac’h-ze ! »\nPelloc’h goude, ar vaouez a oa eur vez he gwelet gant he skubelen ouz he c’hein. An holl a chome da zellet outi a-bann, a c’hoarze d’ezi, he c’hemere evit eun diodez gant he skubelen, ken e voe leshanvet « Skubelennig » gant an dud diwar-dro.\nAn ozac’h eus an ti, pa deuas d’e lein, ha pa welas e pe stad e oa bet laket e wreg, a redas, e zaou vevel hag hen, da glask ar c’hanfard, an torfetour.\nAr mevel bras e gavas o tibri krampouez en eun ti, eur c’hard eur bale diouz ti Skubelennig. Ar mevel a grogas er paotr, e stlejas er-maez a-zibouez e vleo. Hogen, mestr an ti a ziframmas ar paour diouz daouarn e enebour. Kerkent Chidiboutig, leun-wad e fri hag e vuzellou gant an taoliou dorn bet digant ar mevel, a dennas eus e c’hodel ar melezour hag a lavaras, en eur e drei war-zu ar mevel :\n— « Ra vezo chenchet an den-ze raktal en eur marc’h-chalbot ! » —\nKerkent eur marc’h yaouank ha ruz a voe war al leur.\nKemer a reas hent ti e vestr. Sabatuet-maro e voe Skubelennig o welet eur marc’h nevez o tont d’ezi, ne ouie ket eus a belec’h. Ar marc’h-paotr a gemeras en e veg troad ar skubelen stag ouz kein e vestrez, ha ganti en hent. Stlejet e oa bet ar plac’h paour war an hent bras, kouezet e oa bet diou wech e-touez ar vouilhen en henchou bihan, hag ar vatez vras he doa bet mil boan o tenna anezi eus tre dent ar marc’h.\nAr brud eus taoliou kaer Chidiboutig a redas buhan dre ar vro, ha poent e oa d’ezan chench gant aon na vije bet lazet a dennou fuzul pa vije o sonjal an nebeuta.\nDre-ze e sonjas mont war-zu e vro, war zu Duot. Bale a reas e-doug tri dervez ha taer nozvez.\nEur pardaezvez, ec’h en em gavas e ti ar c’haboser, pe an diprer mar deo gwell ganec’h, a daolas anezan er-maez eus e di a daoliou botou. Mont a reas e toull an nor da c’houlen an aluzen, eun tamm bara da derri e naon en hano Doue.\nAn diprer koz, lemm e lagad, e anavezas trumm, hag a c’houlennas outan ha pare e oa ar gouliou en e ziadre. Lavaret a reas d’ezan en em chacha, ma ne felle ket d’ezan tapout kemend-all.\nAr paotr a dec’has diouz toull an nor, e gof goullo. An diprer koz, droug ennan bepred, a yeas d’ezan, e vinaoued en e zorn, prest d’e sanka e reor e baotr-micher gwechall.\nChidiboutig neuze a lakas da bara e velezour war e vestr koz, en eur lavaret : « Ra vevo staget eur c’houezigell ouz pep morzed d’an den-man ! »\nKerkent diou c’houezigell reut a voe stag ouz divorzed an diprer koz. Eur vez e oa e welet o vale, ha ne c’helle mui azeza. Eun devez e lakas en e spered toulla an diou c’houezigell-ze gant e vinaoued. Neuze e tiredas ar gwad dioutan hag e oa bet darbet d’ezan mervel gant an diwada. Red e voe d’ezan gouzanv e ziou c’houezigell hag ober eur bragou ledan evit o c’huzat.\nEur pennad goude, e tigouezas gant ar vansounerien a stlapas d’ezan pri ouz e benn. E oant holl a-zevri o labourat ; o peurachui an ti e oant.\nEur c’hrennard, eun darbarer yaouank a baras e zaoulagad war Chidiboutig, hag en em lakas da c’hoapaat ar paotr. An darbarer all hag ar pevar mansoner a reas eveltan. Holl e youc’hent war ar paour kêz klasker-bara hag e taolent mein etrezek ennan.\nChidiboutig neure a baras e velezour ouz ar c’houec’h den, en eur lavaret « Ra vezo red d’an dud-ze teurel d’an traou kement maen a zo oc’h ober an ti-ze a-benn ma c’hellint dibri eun tamm boued pe kousket eur veraden. »\nKerkent ar mein a strake o koueza d’an douar an eil goude egile : hag ar vansounerien a c’houeze, a youc’he o stlepel ar mein-ze d’an douar. Mestr an ti a deuas d’o gourdrouz, met, kaer en devoa esa miret outo da ziskar ar mogeriou, poan gollet e oa d’ezan ! Dipitus e oa evitan gwelet freuza labour c’hraet, hag ez eas da c’houlen zikour e amezeien evit diarben an droug. Allaz ! ar bobl dud digouezet war al lec’h ne c’hellent ket stourm ouz ar vicherourien, rak kement den a c’hoantae da dostaat outo a veze war var e vuhez gant ar grizilhad mein o koueza war e benn : Daou zervez goude, ar peder moger ne reant nemet eur bern mein ha pri.\nChidiboutig en em gavas antronoz-vintin er gêr e ti e dad.\nMont a reas war an deiz da welet ar goveller, e vestr koz. Konta a reas d’ezan e vuhez, e drubuilhou abaoe an deiz ma tec’has dioutan evit mont da redek bro. Chom a reas en e di da zerc’hel treid ar c’hezeg, da c’hortoz an 31 a viz genver.\nChidiboutig o klask an tenzor kuzet e koad Duot\nAn deiz-se a levenez evitan a erruas prestik. Da genver an deiz-se e tigouez gouel ar wrac’h koz e Breiz-Izel. Pa deuas an noz, Chidiboutig a yeas e-unan er c’hoad bras : klask a reas ar c’hreiz hag e chomas en e zao, pa gavas d’ezan e tlie beza el lec’h merket gant ar wrac’h koz.\nE gwirionez, war-dro dek eur hanter, e welas tost d’ezan eur sklerijen gaer, henvel ouz eun tantad tan, o tont eus an an douar.\nRedek a reas betek an tantad-se. Gwelet a reas neuze spesou heuzus oc’h ober an dro d’an tan. Youc’hal a reant evel brini ar maeziou a dregerne gant o youc’hadennou skiltrus.\nKoulskoude Chidiboutig a ranke beza en o zouez a-raok hanter-noz, pe e denzor a vije kollet evitan. Mont a reas, eta, betek an teuziou, e galon enkrezet. Pa voe gwelet o tont, diou wrac’h a grogas ennan, hen stlapas dreist an tan : kouza a reas etre divrec’h diou vrac’h all a oe en tu-all, hag ar re-man e stlapas en-dro d’an diou gentan.\nPa voe, en doare-re, tremenet dre zivrec’h an holl wrac’hed koz, e voe laket Chidiboutig da azeza e-tal an tan, ar gwrac’hed en-dro d’ezan.\n- « Petra ’glaskez er c’hoad d’an eur-man, paotrig, a lavaras unan anezo e brezoneg sklêr ? »\n- « Savetaet em eus he buhez d’eur vaouez koz, a oa du-hont pell ac’hann en eur c’hoad. Hi he deus lavaret d’in beza [d’an] 31 a viz genver e-kreiz ar c’hoad-man. hag e kavjen eun tenzor kuzet en douar dindan eur sklerijen gaer. Setu an deiz merket d’in ha setu me erruet. »\n- « A-benn ma ’z pezo an tenzor a zo aze kuzet, ez peus daou dra da ober. Da genta, e ranki diskar al lochen sorset ma ’z out bet digemeret enni ; neuze e kavi ar punz, hag e ranki tenna er-maez anezan ar plac’h yaouank a teus dilezet. Kemer al liamm-man ; stag-hen ouz dor al lochen hag, ouz ar penn-all e stagi ar gazeg zu-man : Eun taol fust d’al loen hag an ti soul a zo en e boull ! Neuze e taoli penn al liamm er punz doun a weli e-tal al lochen, nemet e talc’hi ar penn ganez. Chacha ri er-maez, en doare-ze, ar plac’h yaouank lugernus a zo e-barz oc’h ober pinijen dek vloaz a zo. Digas anezi d’eomp aman a-benn an hanter-noz. Pign war gein ar gazeg-man, a ra\nDek leo bep lamm,\nHa kant leo bep bramm ;\nhag hast founnus ober da gefridi. »\nPemp minuten goude, ar gazeg a oa e-tal al lochen, ugent leo diouz Duot. Chidiboutig a stagas al liamm ouz an nor. Kerkent ma voe staget ar penn-all ouz lost ar gazeg zu, houman a lammas en êr evel eul labouz, ha, kerkent ar Breizad a welas eur vogidell zu o tont eus an douar : al lochen a oa en he foull : kouezet e oa en islonk !\nTrumm e kavas ar punz milliget. Teurel a reas ennan penn al liamm, ha diou vunuten goude ar plac’h yaouank skedus a vriate he mignon Chidiboutig. Pignat a rejont o-daou war ar gazeg zu hag e voent kentiz digouezet e koad Duot.\nGoude beza graet eur pennad korolli e-tal an tan, ar gwrac’hed koz a nijas kuit. Chidiboutig a chomas da zellet ouz an tan o vervel. Kerkent ma voe maro e sankas eur vaz houarn en douar, e-kreiz al lec’h ma oa an tan.\nChidiboutig a deu e daol da vat gantan\nAntronoz (an deiz war-lerc’h) e teuas gant eur c’harr bras, pevar loen outan, da gerc’hat an tenzor. Pevar den gouiziek, e-kreiz o brud, a doullas an douar ken na voent digouezet gant an arc’h houarn ma oa enni an tenzor. Pa voe gwelet, e voe staget outi diou fun nevez, ha trumm ar pevar loen kezeg he zennas er-maez eus an douar. Neuze e voe laket er c’harr ha treinet betek ti Chidiboutig.\nAn holl beziou aour a oa en arc’h n’o devoa talvoudegez ebet ken evit ar vro ; re goz e oant holl. Maer Duot a c’hourc’hemennas kas an tenzor da Bariz, hag e vije gouezet eno an dalvoudegez a oa en arc’h. Laouen e tistroas d’ar gêr ; pinvidik e oa breman, mar doa bet paour gwechall.\nKoulskoude, ar Breizad a zelaouas e zimezell yaouank, a lavare d’ezan rei an holl vadou-ze d’e gerent ha da beorien ar barouz. Rei a reas kant mil lur d’e dad, peb a ugent mil lur d’e eontred, breudeur d’e dad ha d’e vamm. Prena reas douarou tro-war-dro gant ar peur-rest eus e aour, hag e roas ar garg d’e dad da feurmi an douarou-ze marc’had mat d’ar beorien eus ar barouz.\nNeuze e kimiadas diouz e dad, diouz e amezeien goz hag e kuitaas Duot evit mont gant ar plac’h yaouank, a yoa e bried dek deiz a oa.\nMont a rejont o daou da chom da Enezen an Tenzoriou, C’houec'h mil leo diouz Duot. Eno, an daou bried o devoa peb a hanter-kant mil lur bemdez da zibri, heb bihanaat tamm o danvez.\nMe a garje beza bet ganto !…\nAdtapet diwar « https://br.wikisource.org/w/index.php?title=Chidiboutig&oldid=172039 »\nKemm diwezhañ d'an 11 C'hwe 2022 da 15:27\nKemmoù diwezhañ degaset d'ar bajenn-mañ d'an 11 C'hwe 2022, da 15:27.


Fleroviom - Wikipedia\nNihoniom – Fleroviom – Moskoviom\nNiver atomek 114\nDasparzh an elektronoù : 2, 8, 18, 32, 32, 18, 4\nGremmoù ionadur 1 : 824 kJ/mol\nDouester (≈20 °C) 14,0 g/cm3 (brasjedet)\nUn elfenn gimiek eo ar fleroviom ; Fl eo e arouez kimiek, 114 e niver atomek ha 289 e dolz atomek diouganet.\nUr metal paour eo hervez e niver atomek, evel 13Al, 31Ga, 49In, 50Sn, 81Tl, 82Pb, 83Bi ha 116Lv, hogen diwar an nebeud a ouzer a-zivout e berzhioù kimiek e c'halljed e lakaat e-touez ar gazoù nobl, a zo 2He, 10Ne, 18Ar, 36Kr, 54Xe ha 86Rn.\nUn elfenn genaozet gant mab-den eo, n'er c'haver ket en natur. Skinoberiek eo ar fleroviom.\nE 1998, Ensavadur Unvanet an Enklaskoù Nukleel (ruseg : Объединённый институт ядерных исследований, ОИЯИ) e Dubna a vombezennas plutoniom-244 (244Pu) gant ionennoù kalkiom-48 (48Ca) ; gounezet e voe un atom hepken eus izotop 289 an elfenn 114 (289114), a c'hanas rannoùigoù α gant un hanter-vuhez a 30 eilenn.\nE miz Meurzh 1999, e Dubna adarre, e voe erlerc'hiet Pu-244 ouzh Pu-242 a-benn gounit izotopoù all ; daou atom eus an elfenn 114 a zeuas, hogen n'ouzer ket pe re ez-resis. E miz Even 1999 e voe adkaset an arnodenn, daou atom all eus an elfenn 114 a voe gounezet.\nE miz Kerzu 2003 e voe kadarnaet dizoloadenn 289114 gant EUEN Dubna.\nE miz Mae 2009 ez embannas an International Union of Pure and Applied Chemistry (IUPAC) un danevell a-zivout dizoloadenn ar c'hopernikiom 112Cn-283. Dre an dizoloadenn-se e voe anzavet hini an elfenn 114 neuze, pa'z eo hemañ an dazgwered a oa bet kaset da benn :\n291 Lv → α 10,74 MeV / 18 ms → 287 Fl → α 10,02 MeV / 480 ms → 283 Cn\nKinnig a reas skipailh Dubna an anv flerovium en enor d'ar skiantour soviedel Georgyi Nikolayevitch Flerov (1913-1990) a oa bet unan eus dizoloerien ar skiriad emdarzhek ; asantet e voe gant an IUPAC.\nDianav eo perzhioù fizikel ha kimiek ar fleroviom, en abeg d'e hanter-vuhez re verr.\nEr strollad 7 emañ 114Fl hervez e niver atomek, hogen arnodennoù bet kaset e Dubna hag e Suis e 2007 gant 287Fl war ur pal aour o deus diskouezet emzalc'hioù a vije re ur gaz nobl. Kement-se a c'halljer displegañ dre efedoù keñverel.\nE Dubna ez eus bet arsellet izotopoù eus 114Fl o vezañ ganet diwar skinoberiegezh al livermoriom 116Lv hervez an daolenn-mañ :\nBez' ez anavezer 7 izotop eus Fl, skinoberiek an holl anezho.\nIzotopoù stabilañ ar fleroviom\n289Fl kevanaozet 2,6 eilenn 1999\n288Fl kevanaozet 0,8 eilenn 2002\n287Fl kevanaozet 0,48 eilenn 2002\n286Fl kevanaozet 0,13 eilenn 2002\n285Fl kevanaozet 0,125 eilenn 2010\n↑ Diouganet hervez hini ar plom.\n↑ Physical Review Letters (en) Liamm oberiant 05 GEN 13\n↑ Nature (en) Liamm oberiant 05 GEN 13\n↑ Physical Review C (en) Liamm oberiant 05 GEN 13\n↑ IUPAC (en) Liamm oberiant 05 GEN 13\n↑ IUPAC & IUPAC (en) Liamm oberiant 05 GEN 13\n↑ EUEN Dubna (en) Liamm oberiant 05 GEN 13\n↑ Paul Scherrer Institut (en) Liamm oberiant 05 GEN 13\nAdtapet diwar « https://br.wikipedia.org/w/index.php?title=Fleroviom&oldid=1979788 »


Kastell Loevestein - Wikipedia\nKastell Loevestein, gwelet eus an oabl.\nKastell Loevestein (Slot Loevestein e nederlandeg) zo ur c'hastell eus an Izelvroioù, bet savet er Grennamzer gant ar marc'heg Dirc Loef van Horne etre 1357 ha 1397.\nBetek an Eil Brezel-bed, Kastell Loevestein a oa un tamm eus an Nieuwe Hollandse Waterlinie, ul linen-difenn diazezet e kornôg an Izelvroioù, ma c’halle an douaroù izel bezañ beuzet diwar ziviz. Bremañ ez eo deuet ar c’hastell da vezañ ur mirdi istorel.\nSavet e voe Kastell Loevestein e-kreiz an Izelvroioù, e kember kozh ar stêrioù Maas ha Waal (e kumun Zaltbommel, e Gelderland). Da gentañ ne oa nemet ur savadur brikennoù, ma veze lakaet ar bigi a dremene war ar stêrioù da baeañ gwirioù. Er XVIvet kantved, da vare Gwilherm an Tavedeg, e voe kresket ar savadur da vont d’ober ur c’hreñvlec’h difennet-mat. E-pad ar brezel etre Spagnoled hag Izelvroiz e kouezhas etre krabanoù ar Spagnoled dre ziv wech a-raok chom da vat gant Izelvroiz e 1572. Adalek 1619 e teuas ar c’hastell da vezañ un toull-bac'h evit prizonidi bolitikel. E-touez an dud a voe bac’het ennañ e c’haller menegiñ ar gwiraour hag ar politikour Hugo de Groot (Hugo Grotius), brudet en Izelvroioù evel "tad ar gwir etrebroadel modern". Dont a reas a-benn da dec’hout kuit e 1621, kuzhet en un arc’h levrioù.\nKastell Loevestein e 1911.\nKastell Loevestein evel m’emañ bremañ.\nTour ar poultr.\nLec’hienn Kastell Loevestein (e nederlandeg pe e saozneg)\nAdtapet diwar « https://br.wikipedia.org/w/index.php?title=Kastell_Loevestein&oldid=1637148 »\nKestell an Izelvroioù\nKemmoù diwezhañ degaset d'ar bajenn-mañ d'an 13 Ebr 2015, da 23:54.


Golo ar flemmskrid\n« A Modest Proposal For preventing the Children of Poor People From being a Burden to Their Parents or Country, and For making them Beneficial to the Publick » zo ur flemmskrid saoznek diwar zorn ar skrivagner iwerzhonat Jonathan Swift embannet hep anv oberour e 1729 e Dulenn.\nKinnig a ra ar skrivagner aotren an Iwerzhoniz paour da aesaat o buhez o werzhañ o bugale d'an dud uhel d'o debriñ. Gant ar flemmskrid-se e klaske ober goap ouzh an dud kriz e-keñver ar beorien hag ouzh politikerezh ar Saozon en Iwerzhon.\nE saozneg e vez implijet a-wechoù an droienn "a modest proposal" d'ober dave d'ur flemmskrid heñvel e zoare.\nGoude ober anv eus klaskerien-vara Iwerzhon e skriv Swift : A young healthy child well nursed, is, at a year old, a most delicious nourishing and wholesome food, whether stewed, roasted, baked, or boiled; and I make no doubt that it will equally serve in a fricassee, or a ragout. (Ur bugel yaouank yac'h maget mat zo, da ur bloaz, ur meuz eus ar saourusañ ha magusañ, pe e ve mitonet, rostet, pobet, pe bervet ; ha n'eus arvar ebet e vo koulz boued en ur frigasenn pe ur geusteurenn).\n(fr) Du bon usage du cannibalisme\nAdtapet diwar « https://br.wikipedia.org/w/index.php?title=A_Modest_Proposal&oldid=1848159 »\nKemmoù diwezhañ degaset d'ar bajenn-mañ d'an 24 Gwe 2019, da 15:24.


Nenets - Wikipedia\nAn Nenets, Ненцы (Nentsy e rusianeg), zo ur bobl nomad hag a vez o chom nepell diouzh ar c'helc'h polel. Ar genel bouezusañ eus ar 26 kenel eus Siberia eo. Bevañ a reont diwar ar pesketaerezh hag an desevel kirvi. Nomad-tre int dre ma ne chomont ket alies muioc'h eget ur sizhunvezh er memes lec'h.\nO yezh ofisiel eo an nenetseg.\nUr genel nomad war un dachenn diventAozañ\nAr bobl Nenets zo o chom e gwalarn Siberia etre ledenez Kanin war ar Mor Gwenn, e norzh ar menezioù Oural ha d'ar stêr Vorkouta. Bevañ a reont ivez en inizi ar Meurvor arktek hag e ledenez Kola. En holl en em astenn ar bobl-se war 1 milion a km². O bro eo an toundra hag ar c'hoadoù gwez-pin gant kalz a stêrioù ha takadoù geuniek.\nAdtapet diwar « https://br.wikipedia.org/w/index.php?title=Nenets&oldid=1706514 »\nDernière modification le 17 Mez 2016, à 19:41\nKemmoù diwezhañ degaset d'ar bajenn-mañ d'an 17 Mez 2016, da 19:41.


Journal de Renaud Camus, mercredi 10 février 2016\ncréée le jeudi 11 février 2016, 14 h 59\nmodifiée le jeudi 11 février 2016, 15 h 02Plieux, mercredi 10 février 2016, minuit & demi. Ma tante ne jure plus que par les arabes. Elle est soignée par un médecin arabe ~~~~~ ~~~~~ ~~~~ ~~~~~~~~~~ ~~~~~~~ ~~~~~~~~~~, ~~~ ~~~~~~~ ~~ ~~~~~~~~ ~~~~ ~~~~~~~~ ~~’~~~~ ~~~~~~~~~~~ arabe sur laquelle ~~~~~ ~~~ ~~~~~~ ~~~~ ~~’~~~~~~~ ~~~~ ~~~~~ — ~~~~ ~~~~~ ~~~~~~~~~~~~, dit-elle.\nMalgré ~~~~ ~~~~~~ ~~~~~ ~~~~~~~~~ ~~~ ~~~~~~~~~ ~~~ ~~~~~~~~ ~~~~ ~~~’~~~~~ ~~~~~~~ ~~~ ~~~~~~ ~~~ ~~~~. Elle a toujours ~~~~ ~~~~~~ ~~~~~~~~ ~~~~~~~ ~~~~~~ ~~~ ~~~~ ~~~~~~ ~~~~~~~~~, ~~~ ~~~~ ~~~~~~~ ~~~~ ~~~~~~ ~~~ ~~~~~~~~~. ~~~ ~~~~~ ~~~~~ ~~~’~~~~~ ~~ ~~~~~~ ~~~ ~~~~~, ~~~~~ ~~~~~ ~~~~ sens de l’expression. ~~’~~~~ ~~~ ~~~~~~ ~~~~ ~~~ ~~~~~ ~~~~, ~~~ ~~~~ lâche, ~~~~~~ ~~~~ ~~~~~~~ ~~~~~~. ~~~ ~~’~~~ ~~~~~~~~ ~~~~~ ~~~~ ~~~~, ~~~~~~~~ ~~~ ~~~~ ~~~~~ ~~~~ ~~~~~~ ~~~~ vient du Vieux-Royat ~~~~~ ~~’~~~~~~~~ ~~’~~~~~ ~~~~~~~ ~~~ ~~~~~ ~~~~~~ ~~~~ ~~~~~~~~. ~~~~~ ~~~ ~~~~ ~~~~~ ~~~~ ~~~ ~~’~~~~~~~~~, ~~~ ~~~~-~~~~~. ~~~~~ ~~~~ ~~~~~ ~~~~ ~~~ ~~~~ ~~~~~~~~~~ ~~~~~~~~~~~ ~~~~~~~~~, à son avis. ~~~~~~~~~~ ~~~~~ ~~~~ ~~~ ~~~~ ~~~~~~ ~~~~ ~~~~ ~~~~~~~~ ~~~~~~, ~~~~ ~~~~~~~~~~~ ~~~ ~~~~~~~~ ~~~, ~~~’~~~~~ ~~~~~ ~~~~~ ~~~~~~~~~~~ ~~~ ~~~~~~~~~~ ~~ ~~~~~~~. ~~~~~~~~, ~~~~~~~~~, ~~~~~ ~~~~ ski, on s’embrouille. ~~~~ ~~~~~~ ~~~ ~~~~~~~~~ ~~~~~~ ~~~ ~~~~~~~~ — ~~~~ ~~~~~~~~~, ~~~~~~~ ~~~~~~ ~~~~~~~~, René : Levez-vous, ~~~~~~~ désirés. ~~~~~~~~~~~~~~, ~~~~~ ~~~~~~~~~ ~~~~~ ~~~~~~~~~~~ ~~~~~~~~~~ ~~~~~~~~. ~~~, ~~~ ~~~~~ pouvait se décider !\nJe ~~~~~ ~~~~~~ ~~~~~ ~~~~~ ~~~ ~~~~ ~~’~~~~~~-~~~~~, impromptu ~~~~~~ ~~~ ~~~~~~~~~~~~~~~ ~~~~ ~~~~~~~~ ~~’~~~~~~~, ~~~~ ~~~~~~~~~ ~~~’~~~ ~~~ ~~~~~~~~ ~~~~~~ ~~~~~~ ~~~ ~~~ ~~~ ~~~~~~~~~ ~~~~, car ainsi elle ~~~ ~~~ ~~~~~ ~~~~ ~~~~~~~~ ~~~ ~~~~~~~~~~~ ~~~~~~~ ~~~~~~ ~~~ ~~~~~~~ ~~~~~~~~~~~~~ ~~~~~ ~~~ ~~~~ — ~~~~~~~~~~ ~~~ ~~~~~~ ~~~~~~ ~~~~~~~~ ~~~~~~~~, ~~~~~~~’~~~~~ ~~~ ~~~~~~ ~~~~~ ~~~ peut à peine ~~~~~~~~~~ ~~~~~ ~~~~ ~~~~~~. ~~~~ ~~~~~~~~~~ ~~~~~~~~~~ ~~~~~~ ~~ ~~~~~~ ~~~ ~~~ ~~~~~, ~~~~ ~~~~~, ~~~~~~~~~~, ~~~~~~ ~~~~~~~ ~~~~~ ~~~~~~~ ~~~~~~’~~ ~~~ ~~~~ : ~~~~~~ ~~~~~~~~~, ~~~~~~~~~~~~~ ~~~ tout parce qu’on ~~~ ~~~~~~ ~~~~~, ~~~ ~~~~~~~~~ ~~~~~~~~~~~~~ ~~~~ ~~~~~~~~~~~. ~~~~~ ~~’~~ ~~~~~ ~~~~~ ~~~ ~~~~~~~~ ~~~ ~~~~~~~~~~~~ ~~~~~~ ~~~~~~, ~~~~ ~~~~~~~~ ~~~ ~~~~ ~~~ ~~~~~ ~~~ ~~~~~~~~~~ ~~~~~~~~~ en bas, quand ~~~~~ ~~’~~~~ ~~~~~~~ ~~~~ ~~~~ ~~~~ ~~~~ ~~~~~~~ ~~~~~~~~~. ~~~~~ ~~~~~~~~ ~~~~~ ~~~ ~~~~~~~~ ~~~ ~~~~~ ~~~ ~~~~~ ~~~~~~~~~~~~, ~~~~~~ ~~~ ~~~~~~~ ~~~ ~~~ ~~~~~~~, ~~~~~ ~~’~~~ résisté. Comme elle ~~’~~~~~~~ ~~~~, ~~~~~ ~~~~~~~~~ ~~~~~~ ~~~~ ~~~ ~~’~~~~~~~~ ~~ ~~~~ ~~~~~, ~~~ ~~~~ ~~~~ ~~~ ~~~~~ ~~’~~~~~ ~~~~~ ~~~ ~~~~~~~~~, ~~~~~~~ ~~~~~~~~~~ ~~~~~~~~~~~ ~~~ ~~~ ~~~~~ ~~~ ma part. Je ~~’~~~~~ ~~~~ ~~~~~ ~~~~~ ~~~~~ ~~~~ ~~~~~~~~~~ ~~~~~ ~~~~~~~~~~~ ~~~ ~~~~~~, ~~~~~~~-~~~ ~~~~~~~~~~ ~~~~~~ ~~~~ ~~~~ ~~~~~~~~~ ~~’~~~~ ~~~~~~ ~~~~~~~~ ~~~ ~~~~~~~~ ~~~~~~~~~~~, ~~~~~ ~~~~~~ ~~ ~~~~~~ de ma presbytie. ~~~, ~~~ ~~~~~~ ~~~ ~~~~~ ~~~~~ ~~~~~~~~ ~~~ ~~~~~~, ~~ ~~~~~~~~~ ~~~~~ ~~’~~~~~~~ ~~~ ~~~~~~~~~ : ~~~~~ ~~~~~ ~~~ ~~~~~~~ magnifique.\nPlus ~~~~ ~~’~~~~~~ ~~~~~~, ~~~~~~~ ~~~ ~~~~~, ~~~ musée d’Art moderne ~~~ ~~~~~~-~~~~~~~~, ~~~~ ~~’~~~~~~ ~~~~~~~, ~~~~~~, ~~~~ ~~~~~~-~~~~~~~ ~~~~~~. ~~~~~ ~~ ~~~~~~~~~~ ~~~~ ~~~~~~~~~~~ ~~~ ~~~~~~ ~~~~~~~ ~~~~~~~~~~~ (~~~~~ ~~~~~ ~~~ ~~~~~~ ~~~~~~~ ~~~~~~~~ ~~~~~ ~~~~~~~~~, ~~~~~~~~~~~~, en pleins travaux), ~~~ ~~ ~~~~ ~~~~~ ~~~~ ~~~~~~~~ ~~~ ~~~~~~~~~~~ ~~~~~~~~~~~ — ~~~~~-~~~~~ ~~’~~~~~ ~~~~~ ~~’~~~~, ~~~~~, ~~~~ ~~~ ~~~~~~~ ~~~~~~~~~~~ ~~~~~~~~~~~.\nvoir l’entrée du mercredi 10 février 2016 et ses 11 images dans Le Jour ni l’Heure


Pajenn:Sales - Introduction d’ar Vuez devot.djvu/317 - Wikimammenn\nPajenn:Sales - Introduction d’ar Vuez devot.djvu/317\nlarcoc’h e calonou ar re a gleo. An droug-prezec pehini a reer e fæçon ober goap, a so crueloc’h eguet quement seurt droug-prezec-all a so tout : rac evel na d’e quet binimus bras anezi e-unan ur certen lousaouen hir galvet ar ciguën, ha ma e deveus ur vinim lent, pe ouz hini e c’hallet eas remedia ; mæs pe ouz hini ne deus remet ebet andal ma vez œuvret gant guin: evelse ivez an droug-prezec, pehini anezâ e-unan a dremenne prest dre ur scouarn hac a sortie dre un all, evel a lavarer, a zeu d’en em arreti ha da chom ferm e cervell nep a vez o clevet, pa vez accompagnunequeat an droug-prezec-se gant ur guer subtil ha farsus bennâc. Beza o deveus, eme Zavid, ar vinim eus an aspic etre o musellou, an aspic a flem casi hep er santeur, hac e vinim a ro neuse souden un debron agreabl ; ar pez a ra d’ar galon ha d’an antraillou en em asten hac en em zigueri da receo ar vinim-se pe ouz hini ne deus remed ebet pelloc’h.\nNa livirit quet hen-a-hen a so ur mezvier ; peguement bennâc ma ho pe-èn guelet mezo, na quen nebeut, un aoultrier eo hac un den abominabl, peguement bennâc ma ho pe-èn cafet oc’h ober un action iffam evelse : rac un action hepquen ne ro quet an hano d’an dra. An heaul en em arretas ur veich evit ma chounesse Josue ar victor, hac a dèvaleas ur veich-all evit ma c’hou-\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/317&oldid=118511 »\nKemmoù diwezhañ degaset d'ar bajenn-mañ d'an 7 Eos 2018, da 15:57.


Pajenn:Perrot - Bue ar Zent.djvu/296 - Wikimammenn\nPajenn:Perrot - Bue ar Zent.djvu/296\npasion hon otrou\nket amzer, war ho meno, da zispenn ar c’houmoul tenval a zigas ar c’homzou-ze en ho spered. Beb-eil mare, ho c’hoarezed hag ho priejou a lavar d’ac’h, evel Mari-Madalen hag ar gwrage santel d’an Ebestel : « Gwelet hon deus an Otrou ! » hag en gwirione, ouz tôl ar Zakramant, en em gavont gantan, tâl ouz tâl, kalon ouz kalon.\nC’houi ive, leal hag eün, evel ma ’z oc’h, eun de pe de a welo an Otrou en don hoc’h ene, ha c’houi, d’ho tro, a gouezo d’an daoulin da lavaret d’ezan, evel sant Thomas : « Ma Otrou ha ma Doue ! »\nEus a hanter-varo ma oa, ho fe a deuio da vezan birvidik.\nEnebourien Jezuz a oa e-tal ar groaz hag a heje o fenn hag a c’hoarze gwap : « Breman, emeze, eo d’ezan diskouez e c’halloud ha dlskenn eus e groaz ; neuze ni gredo ennan ! »\nEnebourien Jezuz, d’abarde Gwener ar Groaz, a oa lorc’h enne ; deut oant ken brao a benn eus o zôl ; e oant o vont adarre da vezan ar vistri en Jeruzalem ; ar c’halloud o devoa kollet epad ma oa Jezuz-Krist en bue, a zizroje d’eze hepdale.\nKoulskoude, dre douez al lorc’h, eur bodig enkrez bennak a ziwane en o spered : Jezuz a oa diou pe der gomz d’ezan hag a rê nec’hamant d’eze.\n— Evel m’eo chomet Jonas tri devez ha ter nozvez en kof eur pesk, evelse mab an den a chomo tri devez ha ter nozvez en goueled an douar.\n— Diskaret Templ Doue hag en tri devez me hen savo a neve !\n— Pignal a reomp da Jeruzalem ; mab an den a vezo laket etre daouarn Prinsed ar Veleien hag an Doktored ; kondaoni a refont anezan d’ar maro, mes hen a zavo d’an trede de !\nEn noz etre ar gwener hag ar zadorn, enebourien Jezuz-Krist, gant ar c’homzou-ze war o sperejou, ne gouskjont ket kaer, ha d’ar zadorn meur a hini aneze a yeas da gaout Pons-Pilat : « Deut zo zonj d’imp, emeze, en deus an toueller-ze lavaret pa oa c’hoaz en bue : « Sevel a rin a varo da veo a-benn tri de. »\n» Roët eta urz da viret ar be epad tri devez, gant aon na deufe e ziskibien da gerc’hat e gorf dre laer, d’e da rei da gredi, goude-ze, eo savet eus a varo da veo ; rak an touellerez-all-ze a vefe gwasoc’h evit ar re diagent. »\nPilat, deut da skuizan gante, pa oa re zivezat, a lavaras : « Mes tud ho peus, gret ar c’hed hoc’h-unan. »\nHag i d’ar be, siellan ar men ha lakat tud dindan o armou en kichen. Nag ar ziell, nag an armou ne virjont ket ouz Jezuz da zevel eus ar maro.\nPa deu ar zoudarded da gemenn d’eze ar burzud a oa c’hoarvezet, e kresk o fallagriez.\nLazet o devoa Jezuz ; arabad d’ezan bevan ken !\nEn em vodan a reont ; pôtred ar c’hed a zo galvet, hag e roont d’eze arc’hant evit embann e oa deut diskibien ar C’hrist da zamman e gorf epad ma oant kousket.\nHag evel ma c’hellent kaout aon da vezan kastizet, ma teujed da anaout ar gaou warneze, e lavarjont d’eze : « Bezet dinec’h, ni ho tifenno, ouz red. »\nAn dud-ze a zo disleal ha kamm ; aon o deus rak ar wirione : c’hoant o deus d’he mougan. Jezuz-Krist n’en em ziskouezo ket d’eze !\nEur skeuden eo an dra-ze eus ar pez a welomp endro d’imp. Bezan zo tud hag a zo deut, a nebeudou, da vougan ar fe a oa enne ! siellet o deus anezi en donder o eneou ha gedourien o deus laket da\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/296&oldid=140551 »


Buhez ar Sent/1894/Eustach hag he goumpagnunez - Wikimammenn\nBuhez ar Sent/1894/Eustach hag he goumpagnunez\n◄ Janvier hag he goumpagnunez Eustach hag he goumpagnunez Maze ►\nEustach a oue ker spountet o klevet kement all ma kouezaz divar he varc’h ha ma chomaz eunn heur semplet. Pa zizemplaz, ar vouez en doa klevet a lavaraz d’ezhan adarre : « — Me eo Jezuz-Krist, ann Doue en deuz krouet ann env hag ann douar, hag a zo en em c’hreat den, a zo maro var ar groaz, a zo bet lakeat er bez hag a zo savet euz a varo da veo, a benn tri devez goude, evit savetei ar bed holl. » Neuze Eustach a respountaz : « — Kredi a rann, Aotrou, kement tra a livirit. » « — Mad, eme ar vouez, it eta da gaout belek ar gristenien ha pedit-hen d’ho padezi. »\nEnn eur erruout er gear, ar c’habiten a gountaz d’he bried ar pez a ioa c’hoarvezet ganthan, ha var dro hanter-noz ez eaz asambles ganthi hag asambles gant daou vab iaouank en devoa da c’houlenn ar vadiziant digant belek ar gristenien. Hema, o velet ho feiz, a vadezaz anezho ho fevar goude beza ho c’helennet eunn tammik var guirioneziou ar relijion.\nPa deuaz ann deiz, Eustach a ziqtroaz d’ar menez el leac’h m’oa bet o chaseal enn derc’hent. Eno hor Zalver en em ziskouezaz d’ezhan evit ann eil guech enn eur lavaret en devije kalz poaniou da c’houzanv, hag e vije lamet he holl vadou diganthan evel m’oa bet lamet he re guech all digant ann den santel Job. Ar c’habiten kalounek a respountaz : « — Me zo prest da c’houzanv ar pez a gerot, gant ma root d’inn ato nerz da zougen va c’hroaz. »\nHeb dale he loaned hag he zervicherien a varvaz holl gant ar vosenn, ha goudeze al laeroun a reaz skrab ha rins enn he di enn eunn hevelep feson ne jome mui netra ganthan. Neuze e sonjaz treuzi ar mor evit en em denna en Ejipt gant he c’hreg hag he vugale. Pignat a reaz gantho enn eul lestr ; mes pa deuaz ar mare da ziskenn enn douar, n’en doa ket a arc’hant da baea ho flas hag he hini, ha mestr al lestr a zalc’haz he c’hreg da gred evit ar pez a vanket d’ezhan.\nSetu eta Eustach dispartiet dioc’h he bried. Abarz nemeur e oue dispartiet ive dioc’h he zaou vab. Guelet a eure unan anezho o vont gant eur bleiz, hag egile o vont gant eul leon, a greiz m’edo o treuzi eur ster zoun evit dont da gerc’hat ann eil goude beza dija kaset ar c’henta enn tu all. Mes dre c’hras Doue ann daou baotr a oue saveteet ho buez d’ezho gant tud vad, hag ar re-ma a bourveaz goudeze d’ho holl ezommou. Greg Eustach ne oue great drouk ebed d’ezhi ken nebeut, hag Eustach he-unan erfin enn eur geriadenn el leac’h ma oue karget da ziouall ann douarou a ioa d’ar geriadenn-ze. Petra bennag n’edo kel he vugale goall bell diouthan, ne glevaz menek ebed anezho, nag hi anezhan, epad ar pemzek vloaz ma chomaz eno.\nDoue ne abandoun morse ar re a laka ho holl fizians enhan, hag a zo prest ato d’en em rezina d’he volontez. Histor Job guech all ha buez sant Eustach a zo daou desteni kaer euz ar virionez-se. Ma ne espern ket he vrasa mignoned, ne vank ket ive d’ho c’hennerza. Rak-se, ma vec’h skoet ganthan, n’o pezet aoun ebet : he zourn madelezuz a zo goest da barea gouliou ar galoun koulz ha re ar c’horf.\nAdtapet diwar « https://br.wikisource.org/w/index.php?title=Buhez_ar_Sent/1894/Eustach_hag_he_goumpagnunez&oldid=30943 »\nKemmoù diwezhañ degaset d'ar bajenn-mañ d'an 24 Gen 2012, da 11:44.


Richard Ferrand - Wikipedia\nRichard Ferrand e 2008.\nRichard Ferrand, ganet d'ar 1añ a viz Gouhere 1962 e Rodez (Aveyron), zo ur politikour gall. Kuzulier rannvroel eo e Breizh abaoe 2010, dilennet da gannad e Penn-ar-Bed e 2012. Bet eo ivez sekretour-meur ar strollad En Marche ! adalek miz Here 2016. Richard Ferrand a zo bet lakaet da vinistr unvanidigezh an tiriadoù e gouarnamant Édouard Philippe d'ar 17 a viz Mae 2017. War ar renk e oa adarre e 2017 da vont en-dro da gannad, en desped d'un afer arc'hant.\nAn Afer Ferrand[kemmañ | kemmañ ar vammenn]\nD'ar 24 a viz Mae 2017 e voe embannet er sizhunieg gallek Le Canard enchaîné e oa bet Richard Ferrand, pa oa sekretour meur ar Mutuelles de Bretagne, o sikour e wreg da c'hounit arc'hant. Sandrine Doucen, a vefe bet sikouret gant he gwaz da c'hounit tro 500 000 euro : ur miz goude bezañ graet kevrat feurmiñ un ti-uhel evit ar Mutuelles de Bretagne he dije krouet un SCI. 99 % eus al lodennoù an SCI a zo perc'hennet ganti ha dre-se e oa deuet a-benn da brenañ an ti-uhel war-dle met hep degas arc'hant. Ur wech feurmet an ti, e voe graet 184 000 euro a labourioù gant ar Mutuelles de Bretagne ; talvoudegezh SCI an itron Doucen a oa savet un nebeud bloavezhioù war-lerc'h betek tizhout 3000 gwech ar sammad diazez he devoa postet, kement ha 300 000 euro.\nLavaret en deus ne oa na dimezet da pakset d'an itron Doucen, petra bennak ma'z int pakset abaoe 2014.\nE 2012 en doa kemeret da skoazeller-kannad kompagnun renerez ar Mutuelles de Bretagne, Joëlle Salaun, ha roet e oa bet ganti da Richard Ferrand ur garg er Mutuelles de Bretagne, etre 2012 ha 2017, paeet 1 250 euro ar miz.\nJean-Jacques Urvoas, Richard Ferrand ha François Cuillandre.\nAdtapet diwar « https://br.wikipedia.org/w/index.php?title=Richard_Ferrand&oldid=1884521 »\nKemmoù diwezhañ degaset d'ar bajenn-mañ d'an 8 Gwe 2020, da 11:37.


Roje an Tailhanter - Wikipedia\nRoje an Tailhanter\n(Adkaset eus Roger Le Taillanter)\nRoje an Tailhanter pe Roger Le Taillanter genidik eus Aodoù-an-Arvor ha mab da labourerien-douar. Bet komiser polis ha da c'houde saver romantoù polis. Marvet eo d'an 12 Here 2005 da 80 vloaz er Roc'hell e Bro-C'hall, da-heul ur c'hrign-bev eus ar skevent.\nBet eo Roje an Tailhanter komiser prefeti polis Pariz, e penn ar quai des orfèvres e lec'h ma oa karget da stourm a-enep d'an dorfedouriezh vras. E 1975 e oa distro da Vreizh e penn polis justis Roazhon gant ur gefridi resis : lakaat un termen da walldaolioù an FLB. Lakaet e voe e di da darzhañ e Ploueg-ar-Mor gant an talbenn e miz Mae 1979. Daou vloaz goude ez aio war e leve ha stagañ a raio gant ur vicher nevez : saver romantoù polis e galleg. Berzh bras a reas en e vicher nevez hag enoret e voe gant ar priz Quai des Orfèvres just a-walc'h.\nLes derniers seigneurs de la pègre, Julliard (1985)\nDans l'enfer du minitel rose, Fallois (1989)\nCommissaire Jobic, Fallois (1991)\nMaison du Nord, Plon (1999)\n36, quai des orfèvres, Grancher(2001)\nLe noyé de Porz Kuriuz, Jean Picollec (2004)\nAdtapet diwar « https://br.wikipedia.org/w/index.php?title=Roje_an_Tailhanter&oldid=1843392 »\nKemmoù diwezhañ degaset d'ar bajenn-mañ d'an 12 Eos 2019, da 10:47.


Timbroù Jhind - Wikipedia\nTimbr Jhind - 1874\nTimbr Jhind – Roue George VI- 1937\nEmañ Stad Jhind e Hanternoz India, e rannvro ar Panjab bremañ.\nAn timbroù kentañ zo moulet etre 1874 ha 1888, hep na vefe meneget anv ar Stad. Gwerzhet int evit postañ lizhiri er vro hepken.\nEtre 1884 ha 1887 ez eus sinet un emglev etre melestradurezh kreiz India (dindan dalc’h ar Rouantelezh-Unanet) ha Stadoù bihan Jhind, Chamba, Faridkot, Gwalior, Nabha ha Patiala hag a aotren servijoù-post ar priñselezhioù da soulgargañ gant anv ar Stad timbroù an India saoz. Lesanvet eo “Convention India States” ar stadoù-se, pa reer “Feudatory States” (“Stadoù dalc’hel”) eus ar re all. An timbroù a veze implijet evit lizhiri kaset da unnan bennak er Stad, pe er peurrest eus tiriad India.\nLiesseurt eo ar soulgargoù a ro da anaout anv ar vro : “JEEND STATE” (1885), pe “JHIND STATE” (1886 betek 1913), pe “JIND STATE (adal 1914). E 1942-43 ez eo embannet ar rummad timbroù diwezhañ dindan anv Jhind.\nAdtapet diwar « https://br.wikipedia.org/w/index.php?title=Timbroù_Jhind&oldid=1847981 »


Pikteg - Wikipedia\nDa get adalek 900\nKomzet e : Bro-Skos\nFamilh-yezh : Dianav, marteze Indezeuropek\nISO 639-3 xpi\nKod SIL PIC\nPikteg a zo ur ger implijet evit komz diwar-benn yezh (pe yezhoù) ar Bikted, ur bobl eus Hanternoz Bro-Skos e-pad mare kentañ ar Grennamzer. Bezañs ur yezh difer d'ar Bikted a zo lakaet anat gant Beda Venerabilis a lâr a oa disheñvel ar pikteg eus ar gouezeleg hag ar c'hembraeg.\nN'eus tra anat ebet skrivet e pikteg, met anvioù-lec'h pe anvioù tud roet gant skrivagnerien hag a veve da vare ar Bikted a c'hall reiñ ur soñj eus petra e oa ar pikteg. Evit lod ez eo ar pikteg ur yezh keltiek, predenek moarvat, disheñvel avat diouzh yezh ar Vrezhoned. Evit lod all a oa ar pikteg ur yezh ragindezeuropek. Bremañ e soñjer e oa kentoc'h ur yezh predenek, met levezonet gant ur yezh koshoc'h marteze.\nAdtapet diwar « https://br.wikipedia.org/w/index.php?title=Pikteg&oldid=1501146 »\nKemmoù diwezhañ degaset d'ar bajenn-mañ d'an 11 Ebr 2013, da 15:32.